
KLIZIŠTE ZALESINA 

(REFERAT ODRŽAN NA III GODIŠNJOJ SKUPŠTINI JUGOSLAVENSKOG DRUŠTVA ZA ME- 
HANIKU TLA I FUNDIRANJE U SARAJEVU, 2—7 VI 1954) 

Ing. Ervin Nonveiller, Zagreb, »Geoistraživanja« 


1. Uvod 

Odronjavanje brdskih masa uz željezničku 
prugu Zagreb — Rijeka kod Zalesine prirodni je 
proces, koji nije nastao zbog ljudske djelatnosti. 
Pokrenute su mase u duljini cca 500 m, širini cca 
300 m, a u dubini do 60 m; ukupna kubatura može 
se ocijeniti sa oko 6 miliona m 2 3 . Dio pokrenutih 
masa zahvatio je željezničku prugu, koja se usli- 
jed toga izdiže, pa se kolosjek mora stalno spu- 
štati. Prvobitni zasjek pruge produbljen je toliko, 
da je danas to usjek dubok cca 4 — 5 m .Bivša pa- 
dina zasjeka postala je toliko strma, da se morala 
ublažiti iskopom cca 40 000 m 3 materijala (projekt 
ing. Poljanšeka). Studiju klizišta vršilo je više ko- 
misija, koje su tu pojavu pratile i proučavale od 
početka 1950 g. Na inicijativu tih komisija počela 
su od ljeta 1951 g. sistematska opažanja pomje- 
ranja masa, koja se do danas nastavljaju i daju 
dobar pregled o intenzitetu i karakteru pokreta na 
površini. Izvršen je niz sondažnih bušenja, koja 
zbog karaktera i zdrobljenosti materijala nisu dala 
naročito pouzdane rezultate. Na posljednjem sa- 
stanku komisije, koja je proučavala problem, je- 
seni 1952 g., dan je program daljnjih opsežnih 
istražnih radova, koji je do danas, uz stanovite 
dopune, proveden. 

Prof. dr. Šuklje dao je na prošloj godišnjoj 
skupštini našega Društva iscrpan izvještaj o rezul- 
tatima dotadanjih istražnih radova, opažanja i ispi- 
tivanja, kao i pokušaj objašnjenja klizišta, koji je, 
kako ćemo vidjeti, u osnovi bio ispravan. Taj iz- 
vještaj objavljen je u broju 17/18 Gradbenog vest- 
nika 1953 g. u Ljubljani. 

Početkom 1953 g. započeti su novi opsežni 
istražni radovi bušenjem i kopanjem potkopa, koji 
su do danas dali materijal za studije saniranja kli- 
zišta u opsegu potrebnom da se osigura željeznička 
pruga Zagreb — Rijeka. 

2. Geološka građa 

Dolina potoka Sušice kraj Zalesine siječe že- 
ljezničku prugu Zagreb — Rijeka iza usjeka kod 


stanice Zalesina. Cijelo područje tektonski je vrlo 
poremećeno, kako se vidi na situaciji slika 1. 
Brdski hrbat između ceste Zagreb — Rijeka i že- 
ljezničke pruge sastoji se od naslaga glavnog do- 
lomita gornjih rabeljskih škriljaca i pješčara žuć- 
kaste, sive, zelenkaste i ljubičaste boje, s umecima 
vapnovitog ćelijastog dolomita i donjih rabeljskih 
škriljaca crvene boje. Ispod njih dolaze crni per- 
mokarbonski škriljci, koji sjeverno od pruge dolaze 
na površinu .Tektonskim pokretima izdignute su 
naslage donjeg rabelja na sjeverozapadnom dijelu 
iza hrpta na površinu i tvore diskordantni kon- 
takt sa glavnim dolomitom. Isto tako izdignuti su 
crveni škriljci i na jugoistočnoj strani, preko desne 
obale Sušice iznad kote gornjih rabeljskih škri- 
ljaca. Potok Sušica stvorio je duboki erozioni ja- 
rak, koji je postepeno ugrozio stabilnost bokova. 
Danas se na nekoliko mjesta mogu vidjeti morfo- 
loški tragovi većih odrona i klizanja masa, naro- 
čito s lijevog boka uz potok. Te mase su povremeno 
zatrpavale dio jarka, stvarajući uspor, a voda je 
takove brane opet erodirala i odnosila. 

3. Historijat 

Po nekim morfološkim tragovima na sjevero- 
zapadnoj padini uz sam hrbat moglo bi se zaklju- 
čiti, da je već davno jednom na tom području na- 
stalo veliko klizanje brijega, uglavnom po istim 
konturama koje obuhvataju i sadašnje klizanje. Uz 
sam hrbat vodio je šumski put neprirodnom bra- 
zdom na inače jednoličnom pokosu, uz rasjednu 
liniju paralelno sa hrptom brijega. Na padini iznad 
ceste vidi se taj trag i danas na dijelu koji nije 
zahvaćen sadašnjim pokretima, kako se vidi iz 
slike 2 i 3. U usjeku nove ceste ustanovljeno je, 
da u području te brazde postoji zona sasvim pore- 
mećenog jako glinovitog tla. 

Ne može se točno ustanoviti, kada su opaženi 
prvi novi pokreti brda. Navodno je 1936 godine 
spomenuti put uz rasjed postao neupotrebljiv. 1949 
godine opažene su deformacije kolosijeka u bijelom 

SI. 1. Situacija klizišta 


1. pleistocen 6. pukotine 

2. norički dolomit 7. sondažne bušotine 1951 g. 

3. gornji rabeljski škriljci i dolomiti 8. sondažne bušotine i piezometri 1954 g. 

4. donji rabeljski škriljci 9. vrela 

5. permokarbonski škriljci 10. vektor pokreta osmatranih točaka i mjerilo 


usjeku. Prvi veći pokreti nastali su nakon jesenjih 
kiša poslije sušnog ljeta 1950 g. Tada se pojavila 
kontinuirana gotovo neprekidna pukotina uz hrbat 
od ceste do usjeka željezničke pruge. Otada su po- 
kreti kroz 1951 do 1953 stalno bili vrlo intenzivni, 
prosječno 19,0 mm dnevno zimi 1951/52, ali ovisni 
o oborinama, kako ćemo kasnije vidjeti. Od zime 
1953/54 nadalje pokreti jenjavaju i sada su vrlo 
umjereni; ove zime su prosječno 1,9 mrp dnevno. 


4. Sondažni r,adovi i njihovi 
rezultati 

Prethodni sondažni radovi izvršeni su većinom 
na periferiji klizišta i nisu dali nikakvog sigurnog 
podatka o dubini klizne plohe. Stoga je komisija u 
jeseni 1952 predložila, da se daljnja ispitivanja iz- 
vrše pomoću sondažnih rovova. Na temelju tog za- 
ključka izrađena su dva sondažna potkopa a i b na 

slici 1. Položaj tih rovova određen je u prvom redu 
sa svrhom, da se uđe u pokrenute mase i na taj 
način ustanovi položaj klizne plohe u području uz 
željezničku prugu, i da se ustanovi vrst materijala 
i karakter klizne plohe. U tim potkopima vršena 
su opažanja položaja potpora podgrade, iz kojih je 
ustanovljen položaj klizne plohe, kako se vidi na 
slici 4 za potkop a. 

Oba potkopa prolaze isključivo kroz naizmje- 
nične slojeve zdrobljenih dolomita, škriljaca i la- 
pora gornje rabeljske serije. Materijal u oba rova 
jednak je onom u bijelom usjeku, koji je prikazan 
na slici 5. Oba rova prolaze kroz materijal, koji je 
vrlo zasićen vodom. Ustanovljeno je, da u čvršćim 
proslojcima saćastog dolomita ima pukotina, koje 
povremeno donose veće količine vode. U potkopima 
a i b ustanovljeno je, da ne postoji određena klizna 
ploha, nego zona debljine cca 7 m ; koja se defor- 
mira. Ta zona nije nastala na nekoj granici između 
različitih geoloških formacija ili na granici između 
propusni j ih gornjih i nepropusnijih donjih slojeva, 
nego je formirana u geološki homogenim slojevima 
gornjeg rabelja ,koji su identični s materijalom u 
bijelom usjeku. Klizna zona ustanovljena je po- 
moću ovih rovova samo na periferiji klizišta, pa 
treba odrediti njenu dubinu i u centralnom dijelu 
klizišta. Budući da je materijal u kliznoj zoni u 
geološkom, petrografskom i geomehaničkom po- 
gledu identičan s materijalom iznad i ispod ove 
zone, ne može se njena dubina odrediti običnim 
sondiranjem. Zato su u nekoliko profila bušene du- 



1. glavna pukotina 

2. uleknuće iznad ceste u smjeru glavne pukotine 

3. usjek ceste Zagreb — Rijeka 


SI. 2. Tragovi starog klizanja 

boke sonde obložene cijevima od juvidura 0 50/60 
(proizvod Jugovinil). U tim cijevima mjeri se po- 
vremeno nagib bušotine u raznim dubinama, po- 
moću specijalne kardanske busole (Tropari). Nakon 
stanovitog vremena moći se će na taj način usta- 
noviti mjesto, gdje se cijev od juvidura savija zbog 
pokretanja masa, čime će se odrediti vjerojatni 
gornji rub klizne zone. Bušenja izvršena u cilju 



SI. 3. Detalj uleknuća, slika 2 točka 2 


postavljanja juvidur cijevi nisu ni u dubinama do 
80 m od površine tla naišla na druge slojeve osim 
škriljaca i ćelijastih dolomita gornjeg rabelja. 

5. Hidrološka opažanja 

U cilju objašnjenja uzroka i uvjeta klizanja tre- 
balo je prikupiti sve podatke u vezi s prisustvom i 
djelovanjem vode na pokrenute mase. 

Izvršena su snimanja vrela i njihove izdašnosti, 
koja su prikazana na slici 1. Ustanovljeno je, da se 
kroz posljednjih nekoliko godina pojavio veći broj 
novih vrela uz potok Sušicu, očito zato, što su po- 
kreti masa otvorili drenažne puteve, kroz koje 
voda sada može otjecati. 

Glavno pitanje za objašnjenje klizanja je visina 
nivoa podzemne vode i njen pad. Strujanje vode 
kroz tlo mnogo utječe na uvjete stabilnosti masa. 
U okviru istražnih radova izvršeno je više mjerenja 
zasićenosti materijala vodom. Nekoliko uzoraka iz- 
vađeno je na etažama u bijelom usjeku, drugi su 
uzeti u sondažnim potkopima a i b. Zasićenost ma- 
terijala u bijelom usjeku početkom jeseni iznosila 
je oko 80%, dok su svi uzorci iz potkopa bili oko 
100% zasićeni vodom. Mora se napomenuti, da je 
materijal i u kliznoj zoni jako zbijen; porozitet iz- 
nosi e = 0,515, a sadržina vode oko 18%, zasićenost 
100%. Prema tome može se zaključiti, da je nivo 
podzemne vode visok. 

U cilju točnog ustanovljenja nivoa podzemne 
vode u centralnom dijelu klizišta postavljena su 4 
piezometra s velikom, poroznom zahvatnom povr- 
šinom i tankom piezometarskom cijevi (slika 1), 
kako bi bili dovoljno osjetljivi i u nepropusnom 
materijalu. Shema piezometra prikazana je na slici 
6. Mjerenje vodostaja vrši se pomoću električne 
sonde. Dosadašnja mjerenja pokazuju dosta visoki 
nivo podzemne vode u tlu, u skladu s visinom vrela 
uz potok Sušicu. 

U cilju određivanja mogućnosti dreniran ja iz- 
bušena su u potkopu »a« ispred klizne zone u ne- 

pokrenutim masama dva horizontalna drena Dl i 
D2 duljine po 30,0 m. Iz tih drenova dolazi stalno 
po 0,25 odn. 0,65 lit/min vode, što varira u stano- 
vitim granicama u zavisnosti od oborina. Osim 
toga izbušena je pri kraju potkopa horizontalna 
bušotina XVI duljine 20 m, koja daje oko 8 lit/'min 
vode. Cio potkop »a« daje oko 35 lit/min. Iz pot- 
kopa »b« izlazi znatno manja količina vode, koja 
se kreće između 7 i 0,25 lit/min i varira s obori- 


Na grafikonu u slici 8 prikazan je prosječan 
dnevni intenzitet pokreta i padavina u zimskim 
sezonama od 1951 do danas. Iz tog bi se prikaza 
moglo zaključiti, da pokreti postepeno jenjavaju 
bez obzira na padavine. Prosječni intenzitet po- 
kreta zimi 1951/52 bio je 10 puta veći nego zimi 
1953/54 uz približno jednake padavine, a zimi 
1952/53 iznosio je pored skoro 20°/o jačih padavina 
samo 35 — 45% intenziteta zime 1951/52. To jenja- 


Prcsjok kroz pgfkOfj 




nama. To je prirodno s obzirom na znatno viši po- 
ložaj ovog potkopa, koji ima manji retenzioni vo- 
lumen tla iznad sebe. 


6. Opažanja pokreta 

Opažanja pokreta masa vršeno je na kolcima na 
raznim točkama kliznih masa po sistemu presje- 
canja sa stalnih točaka na nepokrenutom tlu u 
okolini klizišta .Interpretacija rezultata tih opa- 
žanja u početku nije bila ispravna, pa je usta- 
novljen pogrešan smjer pokreta na raznim toč- 
kama, što je dovelo do zablude u pogledu skre- 
tanja pokreta od glavnog smjera prema Sušici ka 
željezničkoj prugi (Janjić, 1952), o čemu je bilo 
govora i u diskusiji na skupštini Društva za geo- 
mehaniku u Aranđelovcu. Ispravni smjer vektora 
opažanih točaka prikazan je na slici 1. Na slici 7. 
prikazan je intenzitet pokreta od početka opažanja 
do aprila 1954 kao i intenzitet padavina. Iz tih pri- 
kaza vidi se, da su svi pokreti usmjereni prema 
dolini Sušice, međusobno u glavnom paralelni i u 
skladu s ustanovljenim rubovima klizišta. Inten- 
zitet pokreta zavisi od intenziteta padavina. U zimi 
1953/54 intenzitet pokreta nije porastao kao u pret- 
hodnim godinama. 


vanje vjerojatno je uvjetovano povoljnom dislo- 
kacijom padine i otvaranjem novih drenažnih pu- 
te va, iz kojih voda intenzivnije izlazi nego prije 
pokreta, što je opaženo na nekoliko mjesta uz po- 
tok Sušicu. Proračun stabilnosti, koji ćemo kasnije 
prikazati, potvrđuje tu hipotezu. 

7. Geomehanička i geostatička 
ispitivanja 

Objašnjenje uvjeta pokretanja masa nije mo- 
guće bez detaljne geomehaničke analize osobina tla 
i uvjeta njegove ravnoteže. Ispitivanja i analize 
koje je izvršio dr. Šuklje god. 1952 ukazivala su 
na stanovito neslaganje između ustanovljenih vri- 
jednosti kuta trenja materijala i potrebnog kuta 
trenja za održanje stabilnosti. Iz toga je dr. Šuklje 
zaključivao na vrlo visoki nivo podzemne vode i 
strujni tlak u smjeru pokosa, što se tada nije moglo 
dokazati. 

Mjerenja zasićenosti i prostorne težine tla u 
bijelom usjeku i u potkopima pokazala su, da je 
tlo do velike visine vrlo zasićeno, a u potkopu »a« 
potpuno zasićeno. Tim mjerenjem određena je za- 
preminska težina tla sa cca 2,2 t/m 2 , za tlo u vla- 
žnom stanju. 


GRAĐEVINAR 


1955—1 


Strana 5 


Kut unutarnjeg trenja kontroliran je na više. 
uzoraka, koji su uzeti iz klizne zone u potkopu »a«, 
iz bijelog usjeka i iz poremećene zone u usjeku uz 
cestu. 

Ispitivanja su izvršena u kružnim aparatima za 
smicanje na TVŠ u Ljubljani i u triaksijalnom apa- 
ratu u laboratoriju »Geoistraživanja«. Vršena su 
spora drenirana smicanja, kao i smicanja bez dre- 
naže na uzorcima prethodno konsolidiranima za 
bočni tlak. Rezultati su ovi: 


Uzorak 

Opis 

Wi/IP 
°/o . 

°/o<0,5 1 
mm i 

Čvrstoća 

za 

smicanje 

t/m2 

A 66 

smrvljeni 

dolomitni 

lapor 

26/10 

74 


31,5° 

(1) 

A č 

raspadnuti 

škriljci 

39/18 

, 



20,5° 

(1) 

2624 

raspadnuti 

škriljci 

30/12 

100 



19,0° 

(2) 

2354c 

raspadnuti 

škriljci 

32/14 

68 

4,7 

11,3° 

(3) 





1,4 

23,8° 

(4) 

Napomene : 

(1) sporo konsolidirano smicanje u rotacionim 
aparatima, 

(2) triaksi jalno sporo drenirano smicanje, 

(3) triaksi jalno smicanje bez drenaže, 

(4) triaksijalno smicanje konsolidirano za bočni 
tlak, vertikalno opterećenje bez drenaže. 


Na neporemećenim uzorcima iz klizne zone u 
potkopu »a« ispitana je i aksijalna čvrstoća, što je 
dalo koheziju. 

c = 3 — 3,5 t/m 2 , kod poroziteta e=0,515, 
vlažnosti 18% i zasićenosti materijala 100%. 

Izvršeno je ispitivanje stabilnosti pokrenutih 
masa na raznim profilima za pretpostavljenu kru- 
žnu klizmu ploha, kako je prikazana na slici 9. 



SI. 5. Slojevitost u bijelom usjeku 


Ispitivanje je izvršeno za rekonstruirani položaj 
masa prije početka klizanja i za stanje u aprilu 
1954. Na profil terena projicirani su vektori po- 
kreta osmatranih točaka. Središte kruga klizne 



plohe odabrano je tako, da pokreti osmatranih to- 
čaka budu što više u skladu s kretanjem oko oda- 
branog središta. Na taj način određen je klizni 
krug radiusa 322 m kao najvjerojatniji. Taj krug 
u skladu je s ustanovljenim rubovima klizišta, a 
također i sa dubinom klizne plohe u potkopu »a« 
i »b«. Nivo podzemnog vodostaja odabran je u 
skladu s mjerenjima u piezometrima P-3 i P-4. Na 
cijelu površinu ispod nivoa podzemne vode djeluje 
uzgon i strujni tlak paralelno s licem vode. Tako 
postavljenim računom ustanovljeno je, da je za 
ravnotežu masa potreban kut trenja od p = 25,5°. 
Nakon deformacije masa do danas nastalim pokre- 
tima smanjuje se ta vrijednost na p = 22,6°, a po- 
većanje stabilnosti iznosi 1,15. Prema tome bile bi 
mase u stanovitoj mjeri stabilizirane, a njihova se 
stabilnost daljnjim pokretima sve više povećava. 
Ustanovljeni kut trenja blizu je vrijednostima, koje 
sU\za razne materijale ustanovljene laboratorijskim 
ispitivanjima. Treba uzeti u obzir, da su mase, u 
kojima se razvila klizna zona, nehomogene i da 
njihov kut trenja kod sporog smicanja varira iz- 

SI. 7. Intenzitet pokreta i oborina 


među p = 20° i p = 32°. Svakako da stanovit^ sadr- 
žina raspadnutog glinovitog materijala u izmje- 
ničnim slojevima (vidi si. 5) smanjuje otpornost za 
smicanje u kliznoj zoni. Veličina tog smanjenja ne 
može se ocijeniti. Vrijednosti dobivene računom 
stabilnosti svakako su unutar granica gornje i 
donje vrijednosti kuta trenja ustanovljenog u la- 
boratoriju. Sasvim drugačije je kod pretpostavke, 
da bi se čvrstoća za smicanje sastojala samo od ko- 
hezije (p = 0). Stvarna vrijednost kohezije, usta- 
novljena aksi jalnim ispitivanjem neporemećenih 
uzoraka iz klizne zone, znatno je niža od vrijed- 
nosti potrebne za ravnotežu mase. Iz toga slijedi, 
da se ovdje klizanje odvija uz puno aktiviranje 
trenja. 

Iz gore izloženog se vidi, da postoji uska veza 
između intenziteta oborina i pokreta. Male pro- 
mjene podzemnog vodostaja imaju jasan utjecaj na 
stabilnost masa. Pore su i u višim dijelovima brda 
u velikoj mjeri ispunjene vodom. Oborine koje 
prodiru u tlo mogu dakle izazvati znatne oscilacije 
podzemnog vodostaja, povećavajući povremeno 
strujni tlak, a to bitno djeluje na ravnotežu masa. 

Rezultati tih ispitivanja daju dobro fizikalno 
objašnjenje uvjeta pokretanja masa i bazu za pro- 
jektiranje radova sanacije. 


8. Prijedlozi sanacije 

Metoda sanacije ovisi o osobinama klizišta. Iz 
naprijed opisanih rezultata dosadašnjih istražnih 
radova možemo zaključiti, da je dubina pokrenutih 
masa vrlo velika. Mase su do velike visine zasićene 
vodom, pa ta tvori visoki nagnuti podzemni rezer- 
voar, koji se drenira prvenstveno prema jarku po- 


toka Sušice. Klizanje se razvilo po dubokoj kliznoj 
zoni, u materijalu, koji se u grubom smislu može 
smatrati homogenim. 

Iz tih karakteristika može se zaključiti, da se 
za stabilizaciju masa ne može primijeniti uobiča- 
jena metoda drenažnih usjeka, jer bi njihovo iz- 
vođenje bilo nemoguće, a ne bi mogli zahvatiti ci- 
jelu dubinu pokrenutih masa, čije dno se nalazi 
ispod korita Sušice. S tog razloga trebalo je tražiti 
drugo rješenje. Studirane su dvije alternative, koje 
je već komisija u novembru 1952 u principu pred- 
ložila: 

— stabilizacija pokrenutih masa rasterećenjem 
hrpta i opterećenjem nožice, 

— stabilizacija drenažom prema podlogi pokre- 
nutih masa. 

Za ove alternative izvršena su ispitivanja sta- 
bilnosti za karakteristične profile u stanju prije i 
poslije izvršenja predviđenog zahvata. Za ocjenu 
djelovanja predloženih mjera važan je odnos po- 
trebnog kuta trenja prije i poslije zahvata, koji 
daje sliku o postignutom efektu, tako da zaključci 
vrijede bez obzira na stvarnu veličinu kuta trenja. 
Na slici 1 označeni su profili za koje je izvršen ra- 
čun stabilnosti, a rezultati su za slučaj stabilizacije 
pokretanjem masa: 


Profil 

Potrebni 

prije 

kut trenja 
poslije 

Povećanje 

stabilnosti 

GH 

(0,298) 16,6° 

(0,271) 15,1° 

1,10 

KL 

(0,316) 17.5° 

(0,252) 14,1° 

1,21 

MN 

(0,394) 21,5° 

(0,296) 16,5° 

1,33 

OP 

(0,380) 20,8° 

(0,310) 17,2° 

1,23 

QR 

(0,535) 28,0° 

(0,525) 27,6° 

1,02 


Rezultati za slučaj drenaže prema dolje izraču- 
nati su uz pretpostavku, da će drenovi djelovati 
tako, da će potpuno preusmjeriti tečenje podzemne 
vode od sadašnjeg smjera prema pokosu u novi 
smjer skoro vertikalno prema dolje u pravcu dre- 
nova. Za profil M-N potrebni kut trenja prije dre- 
naže je 21,5° (tgp = 0,394), a poslije drenaže 16,8° 



vrijeme 


SI. 8. Intenzitet pokreta u zimskim periodama 

(tgp — 0,303), pa povećanje stabilnosti iznosi 1,30, 
gotovo isto kao i preloženjem masa. 

Sanacija drenažom zamišljena je tako, da se 
ispod pokrenutih masa izradi nekoliko potkopa, 

koji bi se ozidali betonskom oblogom. U stanovitom 
međusobnom razmaku izbušile bi se horizontalne 
drenažne bušotine dubine 30 m, obložene perfori- 
ranim cijevima. Tokom istražnih bušenja usta- 
novljeno je, da bi se u interesu trajnosti ove cijevi 
mogle izraditi od juvidura. Takovi horizontalni 
drenovi stvorili bi ispod pokrenutih masa propusnu 
podlogu, koja bi na sebe vukla veliku količinu 
vode. Kod tog rješenja treba uzeti u obzir, da se 
klizna zona sastoji od potpuno poremećenih slojeva 
materijala, koji sadrže većih količina glinovite 


frakcije, pa je malo propusna za vodu. Opažanja 
na drenovima koji su izrađeni u potkopu »a« dat će 
podlogu za proračunavanje djelotvornosti takovog 
drenažnog sistema, o kojoj u velikoj mjeri ovisi 
konačni uspjeh sanacije. 

Stabilizacija premještanjem masa fizikalno je 
jasna i ne postavlja naročitih problema. Računom 
određena povećanja stabilnosti postižu se u svakom 
slučaju, jer premještene mase svojom težinom sva- 
kako smanjuju moment, koji danas pokreće klizište. 

Sanacioni radovi ograničili su se dosada samo 
na ublaženje pokosa bijelog usjeka (iskop cca 45 000 
m 3 ) koji je, zbog ukopavanja kolosijeka na potezu 
gdje se pruga izdiže, postao previše strm. Kolosijek 


je u redovnim vremenskim razmacima spuštan. Ti 
radovi omogućili su održavanje redovnog prometa 
na pruzi Zagreb — Rijeka. 

9. Zaključak 

Opisani slučaj velikog klizanja u Zalesini, koje 
je ugrozilo važnu željezničku vezu Zagreb — Rijeka, 
pokazuje, da se konzekventnom primjenom metoda 
geomehaničke analize mogu objasniti i ovako ve, na 


prvi pogled neobjašnjive pojave, kod kojih sama 
geološka razmatranja ne daju rezultate. 

Opažanje vodostaja u tlu dokazalo je postojanje 
visokog podzemnog vodostaja, a veza, koja je usta- 
novljena između intenziteta oborina i pokreta, ima 
fizikalno opravdanje i može se dokazati računom 
stabilnosti. Sondažnim radovima dokazano je, da je 
debljina pokrenute mase znatno veća nego što su 
u početku neki članovi komisije pretpostavljali 
(Janjić. 1952) i da se klizanje odvija u jednoj zoni 
debljine oko 7 m, kružno cilindričnog oblika, po 
zakonima koji vrijede za ravnotežu pokosa. Labo- 
ratorijska ispitivanja otpora za smicanje pokazuju, 
da je za ravnotežu masa mjerodavan kut trenja 

SI. 10. Pukotine na gornjem dijelu klizišta 


kod konsolidiranog sporog smicanja rastrošenih 
komponenata tektonski poremećenih slojeva, a ne 
kohezija. 

Studija je pokazala, da bi sanacija klizišta bila 
moguća na tehnički jednostavan način, a uz tro- 


škove koji su u ekonomski prihvatljivim grani- 
cama. Međutim, najnoviji razvoj pokreta i rezultati 
komparativnih proračuna dopuštaju mogućnost, da 
su pokrenute mase zbog nastalih pokreta postale 
stabilnije, pa bi se i sanacioni radovi mogli znatno 
smanjiti. Konačna odluka moći će se donijeti u 
proljeće 1955, nakon studije pokreta, koji će na- 
stati tokom ove zime. 

NOVA HIDROELEKTRANA JARUGA NA RIJECI KRKI 
KOD SKRADINSKOG BUKA 

Ing. Milan Mrvoš, Zagreb 


1. Uvod 

Osnovni projekat energetskog iskorištenja vo- 
dotoka Krke i Zrmanje izrađen je god. 1952 u 
poduzeću »Elektroprojekt« — Zagreb. Potpunim 
energetskim iskorištenjem tih vodotoka postiže se 
prema osnovnom projektu ukupna instalirana 
snaga svih hidroelektrana od 100 MW uz produk- 
ciju električne energije u srednjoj godini od 490 
miliona kWh. Hidroelektrana Jaruga predstavlja 
značajno postrojenje ovog energetskog sistema sa 
40°/o ukupne snage i 32,5% ukupne produkcije tog 
ekonomski povoljnog energetskog sistema. 

Rijeka Krka od izvora do podno Skradinskog 
Buka ima dužinu 53 km i bruto pad od cca 220 m. 
Oko 90% raspoloživog bruto pada skoncentrirano 
je na četiri slapa. Krka je zbog toga vrlo povoljan 
vodotok za energetsko iskorištenje. Slapovi su gra- 
đeni od debelih naslaga sedre, što je važna geolo- 
ška karakteristika rijeke Krke. Nova hidroelek- 
trana Jaruga koristi pad najdonjeg slapa Skradin- 
ski Buk, koji predstavlja sa svojim cca 46 m bruto 
padom oko 21% ukupnog raspoloživog pada rijeke 
Krke. Tu, na lijevoj obali Krke, postoji od 1906 
godine elektrana, ali ona koristi vodnu snagu Skra- 
dinskog Buka samo djelomično (5,5 MW). Nova 
elektrana koristit će cio pad i prirodno jezero 
stvoreno sedrenom barijerom. 


Hitna potreba jednog jačeg energetskog izvora 
u dalmatinskom basenu, posebno u šibenskom kon- 
sumnom području (u blizini industrije aluminija), 
zahtijeva izgradnju hidroelektrane Jaruge kao 
prvu iz sistema Krka — Zrmanja, zbog kratkoće i 
jednostavnosti njene izgradnje, zadovoljavajuće 
instalirane snage s obzirom na osjetljive konsu- 
mente, te veće korisne akumulacije, koja daje toj 
elektrani vršni značaj, kako za pokrivanje dnevnih 
vrškova, tako i za preuzimanje opterećenja glavnih 
konsumenata (Ražine, Lozovac) kroz izvjesno vri- 
jeme, za slučaj kvara na dalekovodima iz daljih 
izvora energije (Jablanica, Cetina). 

Izgradnja nove elektrometalurške industrije u 
okolici Šibenika (industrija aluminija u Ražinama 
i proširenje Elektroželjezare u Šibeniku) naglo će 
povećati konsum u području Dalmacije. Ostvarenje 
akumulacije na Peruči popravit će donekle dana- 
šnje stanje, ali ne će moći ni izdaleka zadovoljiti 
sve potrebe. Nakon izgradnje nove industrije u 
Bosni (Zenica, Ilijaš) ostat će malo raspoložive 
energije iz potpuno izgrađene HE Jablanica. 

Nova hidroelektrana Jaruga ima sve karakteri- 
stike, koje se mogu tražiti od novog izvora elek- 
trične energije u tom području. S tih je razloga 
polovicom 1954 godine završen idejni projekat 
HE Jaruga u »Elektroprojektu«, Zagreb, a očekuje 
se, da će se u narednoj godini započeti s građe- 
vinskim radovima. 

SI. .1 — Situacija hidroelektrane Jaruga 


HE Jaruga je tlačno derivaciono postrojenje 
s relativno kratkim dovodom. Oko 200 m uzvodno 
od slapova predviđa se izvedba niskog betonskog 
praga s krunom na koti 46,20, s ispušnim organima 
na desnoj obali, koji će služiti za konstantno ispu- 
štanje izvjesnih vodnih količina preko slapova, 



07 0.6 


zbog očuvanja sedrene barijere. Oko 50 m uzvodnp 
cd praga na desnoj obali situiran je ulazni ure- 
đaj. Tlačni tunel, duljine 611,7 m do vodne komore, 
prolazi kroz zdravu krečnjačku stijenu. Promjer 
tunela iznosi 6,50 m. Vodna komora cilindričnog 
tipa s asimetričnim prigušivačem služi ujedno kao 



0,1 


SI. 2. — Uzdužni profil postrojenja 

razdjelna komora za tlačne cijevne vodove i kao 
zatvaračnica. Okno vodne komore je čistog pro- 
mjera 16,55 m. Tri tlačne podzemne kose armi- 
rane betonske cijevi, promjera 3,20 m, srednje du- 
ljine oko 70 m, služe kao privodi turbinama. 
Cijevni su vodovi na početku (u vodnoj komori) 
proviđeni tablastim zatvaračima. 

Strojarnica i rasklopnica 30 kV situirani su na 
desnoj obali rijeke Krke podno slapova uz obronak 
krečnjačkog brda, tako da su strojevi fundirani 
na stijeni. Do korita rijeke Krke vodi odvodni ka- 
nal duljine oko 100 m. U strojarnici smještena su 
tri agregata s Francis turbinama na vertikalnoj 
osovini. Ukupna snaga elektrane iznosi 41,6 MW, 
pa uz veličinu izgradnje od 120 m 3 /sec daje pro- 
dukciju električne energije u srednjoj hidrološkoj 
godini od 175,8 miliona kWh, uz pretpostavku či- 
sto protočnog rada te uz potpuno iskorištavanje 
svih vodnih količina do veličine izgradnje. 

Odabrana veličina izgradnje od 120 m : Vsec 
predstavlja vrlo visoku vrijednost s obzirom na tra- 
janje te vodne količine u srednjoj godini od svega 
27 dana. No uzevši u obzir akutnost problema 
vršne energije u dalmatinskom elektroenergetskom 
sistemu i mogućnost vršnog rada ove elektrane, 
usvojena je ta veličina izgradnje. Iskorištenje in- 
stalirane snage kretalo bi se između 3 580 i 3 800 
sati, uz proizvodnu cijenu energije od svega oko 
1,5 Din/kWh, što predstavlja vrlo povoljne vri- 
jednosti. Potpuno iskorištenje instalirane snage 
prema provedenoj analizi može se postići uz dje- 
lomično vršni rad u 140 dana u godini. 

Razmatranje optimalne veličine izgradnje pro- 
vedeno je uz zahtjev, da se postignu najmanje mo- 
gući troškovi u sistemu. Uvjet minimuma troškova 
u sistemu bit će ispunjen, kad porast troškova pro- 
izvodnje u hidroelektrani po jedinici porasta pro- 
izvodnje bude jednak troškovima proizvodnje u 
termoelektrani. Dakle, do veličine izgradnje, koja 
ispunjava uvjet minimuma troškova u sistemu, ko- 
risno je termoenergiju zamijeniti hidroenergijom 
povećanjem promatrane hiroelektrane. Ako se 
gleda HE Jaruga sama za sebe, najmanja cijena 
električne energije (1,145 Din/kWh) postiže se uz 
potpuno iskorištenje voda kod veličine izgradnje 
od Qj = 52 m 3 /sec, koji je ispod srednjeg godišnjeg 
protoka (Q sr =. 57,9 m 3 /sec). Međutim, HE Jaruga 
je u dalmatinskom sistemu u sasvim blizoj buduć- 
nosti jedina hidroelektrana koja može raditi dje- 
lomično vršnim pogonom, a bez većih preljevnih 
gubitaka. U svrhu dobivanja slike o ulozi HE Ja- 
ruga u dalmatinskom sistemu promatran je njen 
rad u pokrivanju dijagrama opterećenja ovog si- 
stema u 1957/58 godini, kad je predviđeno maksi- 
malno opterećenje 137,5 MW, a minimalno 96,9 
MW. Na toj bazi provedena je analiza, pa je uz 
pretpostavljenu cijenu termoenergije od 6,0 Din 


na kWh dobivena optimalna veličina izgradnje, 
kojoj je vrlo bliza odabrana veličina od 120 m 3 /sec. 

U analizi je uzeta u obzir potreba stalnog ispu- 
štanja vode preko slapova; međutim, pokazalo se, 
da je vrlo malen uticaj te veličine na izbor veličine 
izgradnje. 

2. Hidrološki uvjeti . 

Iza Cetine Krka je najznačajniji krški vodotok 
srednjeg dalmatinskog krša. Sliv rijeke Krke pred- 
stavlja složen problem. Čak i topografski je vrlo 
teško postaviti granice sliva u pojedinim područ- 
jima. Tek prema zaključcima iz podataka o obori- 
nama i vodnim količinama u pojedinim sektorima 
može se odrediti slivna granica, ali ona se ne smije 
smatrati u cijelosti čvrstom. Ukupni sliv rijeke 
Krke do Skradinskog Buka iznosi 2 177 km 2 , sa 
srednjom periodskom visinom taloga od h = 1 337 
mm. U 'svom gornjem toku Krka s pritocima ima 
znatno viši prosjek oborina. Područja, koja se pru- 
žaju prema Dinari i Svilaji, imaju srednji prosjek 
oborine i preko 2 300 mm. 

Od većih pritoka Krka prima samo Butišnicu 
s desne strane, a s lijeve strane Kosovčicu i Čikolu. 
Čikola presuši svake godine, ali samo do stalnog 
krškog vrela Torak, koje se nalazi već pri ušću 
Čikole u Krku. 

Uz površinu sliva od 2 177 km 2 po srednjem 
teoretskom koeficijentu oticanja morao bi srednji 
godišnji protok iznositi 58,8 m 3 /sec; međutim pe- 
riodski srednji godišnji protok iznosi 51,11 m 3 /sec, 
pa je slivno područje vjerojatno manje. 

Rijeka Krka je dobro osigurana vodokaznom 
mrežom. Vodokaz uzvodno od Skradinskog Buka 
postavljen je 1905 god. Konsumpciona krivulja 
Krke iznad Skradinskog Buka bazirana je na svega 
dva poznata mjerenja (iz 1936 i 1948 godine). Kon- 
sumpciona krivulja, koja potječe iz doba gradnje 
stare hidroelektrane, provjerena je i korigirana na 
bazi provedenih mjerenja i na temelju linije spe- 
cifičnog dotoka kod Skradinskog Buka prema pro- 
tocima kod Mateša. Na taj način je dobiven do- 
voljan broj točaka, da se konstruira konsumpciona 
linija, koja ima oblik 

Q = 25,6 — 116,6 h + 321 h 2 . 

Srednji periodski protok na osnovu te konsump- 
cione linije iznosi za period 1923/39 godine 

Q sr = 51,11 m-Vsec. 

Motrenja na vodokazu Skradinski Buk vršilo 
je redovito osoblje postojeće hidroelektrane, s iz- 
vjesnim prekidima za vrijeme prošlog rata. Na 
bazi tih motrenja izrađeni su na slici 3 prikazani 
diagrami protoka za karakteristične hidrološke go- 
dine, 

3. Geološki uvjeti 

Promatrano područje u morfološkom je pogledu 
blago valovita krška zaravan s postepenim padom 
prema moru, u koju su usječene Krka i Čikola. 

Gotovo cio tok Krke leži unutar eocenskih i 
promina naslaga. Te su naslage blago borane i po- 
remećene rasjedima, što je stvorilo predispoziju 
za stvaranje kraških kanjona daljnjom erozijom. 
Geološka građa daje punu garanciju pouzdanosti 
akumulacionog basena. 

Iz dobivenih profila bušotina u području pro- 
jektiranog praga vidi se, da je temeljna kamena 
podloga u znatnoj dubini ispod raznih riječnih ta- 
ložina i sedre, čija dubina seže i do 70 m, t. j. 
25 m jspod nivoa mora. Na površini bušotine pro- 
laze kroz muljevite ilovine i tresetne tvari, a dalje 
kroz aluvijalnu raspršitu i diluvijalnu kompaktnu 
sedru, ispod koje se nalazi eocenski vapnenac. ~Na 
kontaktu s vapnencem sedra je izmiješana s riječ- 
nim vapnenačkim šljunkom. Iako je geološka 
građa temeljnog tla za prag slaba, izvedba niskog 
praga s malim opterećenjem ne će predstavljati 
problem. 

Desni bok, kroz koji je projektiran dovodni tu- 
nel, građen je od eocenskih vapnenaca s alveoli- 
nima. Vapnenci su u cijelini kompaktni, pa pri iz- 
vedbi tunela ne će biti poteškoće. 


U području strojarnice bušenjem je ustano- 
vljeno, da se vapnenačka podloga produžuje ispod 
sedre istim nagibom kao i padina brda iznad sedre. 
S tih je razloga strojarnica tako situirana-, da je u 
cijelosti temeljena na zdravim vapnencima. 


4. Opis postrojenja 

Akumulacija 

Prirodno jezero Visovac, stvoreno sedrenom ba- 
rijerom, služit će hidroelektrani Jaruga kao aku- 
mulacija i daje joj poseban značaj. Maksimalni 
uspor, koji će se postići izgradnjom niskog beton- 
skog praga, predviđa se na koti 46,20. Zbog svoje 
velike površine od cca 8 km' 2 jezero daje moguć- 
nost elastičnog rada uz dnevna izravnanja sa slo* 
jem od gornjih 50 cm. 

Iz rezultata dobivenih analizom srednje hidro- 
ioške godine izlazi, da bi za dekadna izravnanja 
bila potrebna akumulacija od 8 mil. m 3 . Zbog ne- 
povoljnih okolnosti na vrelu Torak, gdje je izgra- 
đen zahvat za vodovod »Dalmatinska Zagora«, i u 
nastojanju za što manjim stalnim oscilacijama je- 
zera, poradi njegovog turističkog značaja, usvojena 
je gornja vrijednost od oscilacija 50 m, što pred- 
stavlja sadržinu od 4,25 miliona m 3 vode. Velik je 



SL 3. a — Diagram protoka i trajanja vodne količine za mokru hidrološku godinu 1950/51, 

c) Suha hidrološka godina 1948/49 
SI. 3. b, c — Dijagrami protoka i trajanja vodne količine 

značaj akumulacije za hidroelektranu Jaruga u 
tome što će ona služiti kao rezerva za pogon elek- 
trane u slučaju kvara na dalekovodima iz daljih 
izvora električne energije, koji će snabdijevati in- 
dustrije aluminija Lozovac i Ražine. (Poznato je, 
da prekidi rada peći u elektrolizama dovode do 
ogromnih šteta). U tom slučaju može hidroelek- 
trana Jaruga raditi punom snagom kroz dvadeset- 
četiri sata, koristeći akumulaciju do kote 44,40. 
Zbog veće elastičnosti pogona svi su objekti dimen- 
zionirani uz pretpostavku pražnjenja jezera do 
kote 44,00, što bi u krajnjem slučaju bio najniži 
vodostaj. Ukupnaj sadržflna korisne akumulacije 
do te kote iznosi 14,75 hm 3 . 

Ekonomska vrijednost akumulacije Visovac je 
velika, to više što su minimalne investicije za iz- 
gradnju praga u srazmjeru sa dobivenom korisnom 
akumulacijom. 


Prag i ispusne splavnice 

Na mjestu praga korito Krke leži u naslagama 
sedre, koje su formirane u oblicima tipičnim za 
sedrene naslage naših rijeka. Korito je ispresije- 
cano manjim otočićima, sa bujnom vegetacijom 
Eroziono djelovanje vode stvorilo je nepravilne 
oblike i tok vode usmjerilo u jednu glavnu struju 
i nekoliko manjih rukavaca, što je naročito izrazito 
kod manjih voda. 

Trasa praga izabrana je tako, da se uz mini- 
malno moguće radove objekat što bolje prilagodi 
izgledu terena i da na najdubljim dijelovima vi- 
sina praga ostane što manja. 

Prag je udaljen oko 200 m uzvodno od glavnih 
slapova Krke, pa je dovoljno udaljen, da ne utječe 
na izgled te prirodne ljepote. 

Usvojen je masivni betonski prag, s krunom 
na koti 46,20. Na izbor tipa praga utjecali su 
ušlo vi što manjeg opterećenja sedre, kao nosivog 
tla (ispod 1 kg/cm 2 ), što brže i jednostavnije iz- 
vedbe i što manje upadljivog objekta, za kakvim 
se teži zbog sačuvan ja prirodnog izgleda terena. 

Predviđeno je nekoliko tipova praga, što ovisi 
o dubini korita, koja je vrlo promjenljiva. Pre- 
ljevna linija određena je po Creager-Oficerov-u za 
cca 2 m od uzvodne vertikalne strane. Predviđa 
se obloga krune praga klesanim kamenom. Sla- 
pište je osigurano nabačajem krupnog kamena i 
betonskih blokova. 

Za zaštitu od procjeđivanja predviđen je na 
uzvodnoj strani sag od naboja ilovače zaštićen be- 
tonskim pločama. 

Izvedba praga predviđa se u suhom, pod zašti- 
tom zagata u dvije faze izgradnje. Nakon izvršenog 
iskopa, a prije betoniranja, sondiranjem će se iz- 
nalaziti kaverne u sedri, koje će se zapuniti be- 
tonom. 

Ukupna duljina praga iznosi 355 m, a na cijeloj 
dužini je kruna preljevna. 



SI. 4. Poprečni presjek praga 


Neposredno pred ulaznim uređajem odvaja se 
od dovodnog kanala otpusni kanal, koji je u osi 
praga proviđen zapornicama, pomoću kojih će se 
vršiti doziranje vode za ispuštanje preko slapova. 
Voda se uvodi u donje jezero, odakle se jednolično 
i prirodno raspoređena prelijeva preko slapova. 
Kapacitet splavnice kod uspora u Visovačkom je- 
zeru na koti 46,20 iznosi 50 m 3 /sec. 

Ulazni uređaj 

Na desnoj obali, oko 50 m uzvodno od osi praga, 
situiran je ulazni uređaj kao početak tlačnog tu- 
nela. 

Dovod vode iz jezera Visovac do ulaznog ure- 
đaja predviđen je otvorenim trapeznim kanalom, 
čije su dno i stranice zaštićene od raslinstva, dje- 
lomično betonskom oblogom, a djelomično kame- 
nim zastorom. 

Ulazno grlo je široko 23,0 m, a otvor, u kome 
su smještene fine rešetke i kose gredne zapornice, 
podijeljen je u tri dijela razdjelnim armiranim 
betonskim stijenama. Za čišćenje rešetke predvi- 
đena je čistilica na motorni pogon, koja će ujedno 
.služiti za posluživanje kosih grednih zapornica. 
Na udaljenosti od 26,80 m od praga ulaznog ure- 



si. 5. Ulazni uređaj 

daj a smještena je glavna vozna zapornica u otvoru 
6,50X6,50 m. Dno tunela je na mjestu zapornice 
na koti 35,50. Iznad otvora za zapornicu predvi- 
đena je zgrada zatvaračnice tlocrta 5,50X10,0 m. 
U zgradi je smješten uljni servomotor. Pogon je 
predviđen preko prenosnika, čime se postizava 
ušteda na visini. 


Tlačni tunel 

Dovod vode od ulaznog uređaja do vodne ko- 
more vrši se tlačnim tunelom čistog promjera 6,50 
m , duljine oko 585 m. Trasa tunela je u pravcu, 
izuzevši blagi lom neposredno iza zatvaračnice 
ulaznog uređaja, a niveleta je u jednoličnom padu 
od 9,58%o. 

Tunelska trasa prolazi kroz zdrave alveolinske 
vapnence, a s obzirom na morfologiju terena ne 
treba očekivati većeg priliva vode. 

Predviđa se 40 cm debela obloga od nabijenog 
betona marke 220. Pomnom ugradnjom kvalitet- 
nog betona treba osigurati propusnost za vodu, a 
upotrebom dobre drvene oplate smanjiti hrapavost, 
pa se ne predviđa žbukanje tunelske obloge. 

Iako su pritisci vode u tunelu relativno maleni, 
s obzirom na veliki promjer, treba posvetiti pažnju 
izvedbi cementnih injekcija. 


Vodna komora i tlačne cijevi 

Vodna je komora cilindričnog tipa s prigušiva- 
čem. Čisti dijametar okna vodne komore iznosi 
16,55 m, a uslovljen je kriterijem stabiliteta 



SI. 6. Vodna komora 


(Thoma). Prigušivač je asimetričan sa koeficijen- 
tom asimetrije 2,21. Projekat predviđa postizavanje 
tako visoke asimetrije prigušivača izvedbom izvje- 
snog broja otvora u tjemenu tunela, koji su na 
donjoj strani hidraulički povoljnog oblika, dočim 
se na gornjoj strani produžuju cijevnim nastav- 
cima. Jedan otvor je bez cijevnog nastavka zbog 
mogućnosti pražnjenja komore. Broj, dimenzije i 





Legenda : 7. 

8 . 

1. — Osobni ulaz 

2. — Doprema strojeva io. 

3 . — Strojarnica 11. 

4. — Balkon — loggia 12. 

5. — Predvorje 13. 

6 . — Radionica 14. 

SI. 7. Strojarnica, tlocrt 

Skladište 
Kabelski prostor 
Ustava 

Akumulatorska baterija 

Pretprostor 

Kompresori 

Uljno gospodarstvo 

Kabelski kanal 


15. — T rajo- ćelije 

16. — Kućni transformator 

G 1 — 3 — Generatori 
M. O. — Montažni otvori 
I . G. — Izvodi generatora 
Z. — Zvjezdište generatora 
P. — Pretprostor 

oblike otvora treba ispitati na modelu u hidroteh- 
ničkom laboratoriju, a kontrola će se provesti na 
gotovom objektu. Taj tip prigušivača može se, ako 
se u pogonu ukaže potreba, regulirati zatvaranjem 
nekih otvora poklopcem od čeličnog lima. 

Oscilacije u vodnoj komori su ispitane račun- 
skim i grafičkim putem za ove slučajeve: 

a — naglo zatvaranje od 100% do 0, 
b — naglo otvaranje od 33% do 83% uz po- 
stizavanje konstantne snage i 
c — kombinirani manevar naglog zatvaranja 
od 100% na 10%, a u kritičnom momentu 
naglog otvaranja od 10% — 100% i po- 
novnog naglog zatvaranja u momentu kada 
brzina u tunelu poprimi ekstremnu vri- 
jednost. 

Analiza provedena za slučaj b) daje za 0,80 m 
nižu oscilaciju kod otvaranja na konstantnu snagu 
nego kod otvaranja na konstantni protok. 

Slučaj c), koji se primjenjuje kod računa vod- 
nih komora u Italiji, a preporuča ga Mainardis u 
knjizi »Centrali Elettriche«, kao kritični slučaj za 
dimenzioniranje vodnih komora, daje za 0,90 m 
veću maksimalnu oscilaciju od slučaja pod a) i za 
0,95 m veću vrijednost minimalne oscilacije od re- 
zultata dobivenog za slučaj b). 

Ispod cilindra vodne komore tunel se račva u 
tri armirane betonske tlačne cijevi. Takova dispo- 
zicija omogućava eliminiranje zasunske komore 
kao posebnog objekta. Tablasti automatski brzi za- 
tvarači 2,2 X 4,0 m smješteni su na početku tlačnih 
cijevi, a pogonski uređaj smješten je iznad vodne 
komore na koti 60,00. 

Tri podzemne armirane betonske tlačne cijevi, 
promjera 3,20 m i srednje duljine oko 70 m, sači- 
njavaju posljednji elemenat tlačnog dovoda do tri 
agregata smještena u strojarnici. 

Usvojene su armirane betonske tunelske cijevi, 
koje imaju relativno veliku ekonomsku prednost 
pred razmatranim čeličnim cijevima. 

Dovod kućnoj turbini promjera 0,60 m smješten 
je iza obloge jedne tlačne cijevi, a priključen je 
direktno na vodnu komoru. Tako veliki dijametar 
do vodne cijevi kućne turbine usvojen je zbog mo- 
gućnosti vršenja kontrole i čišćenja sedre sa sti- 
jenki dovoda. 

Strojarnica i rasklopnica 

Naprijed spomenuti geološki razlozi diktirali su 
situiran je strojarnice i rasklopnice uz padinu bri- 
jega u uzdužnoj dispoziciji objekta u smjeru istok 
— zapad. Na taj je način omogućeno, da objekti 
budu temeljeni na čvrstoj stijeni. 

Objekat se sastoji od tri dijela, međusobno po- 
vezana u jednu cjelinu uzevši u obzir potrebe po- 
gona: strojarnica, rasklopnica i komanda s pomoć- 
nim i upravnim prostorijama. 


Strojarnica je najviši dio objekta, i sastoji 
se iz dvorane strojeva u prizemlju sa tri genera- 
tora i podrumskog ili turbinskog prostora. Između 
glavnog ulaza u strojarnicu i prvog generatora 
predviđen je montažni prostor, povezan direktno 
s radionicom i predvorjem rasklopnice. 

Predviđeni su trofazni sinhroni generatori, na 
vertikalnoj osovini, trajne snage 18 000 kVA, kod 
napona 10,5 + 10 — 5% kV, cos<p = 0,8 i broja okre- 
taja 187 o/m. Generatori su međusobno spojeni 


SI. 8. Strojarnica, poprečni presjek 

\ 

platformom na visini od 2,5 m iznad poda, a pro- 
stori ispod nje služe za smještaj zvjezdišta i izvoda 
generatora, te kao pretprostori za vezu s kabel- 
skim prostorom ispod komande. 

Iz prizemlja vode dva stubišta u turbinski pro- 
stor. Predviđene su normalne spiralne Francis tur- 
bine, na vertikalnoj osovini, potroška 40 m 3 /sec, 
kod pada od 42,75 m, a snage na osovini od 20 000 
KS. Turbinska spirala je ubetonirana. 

Kućni agregat je predviđen sa snagom od 250 
kW, s Francis turbinom na horizontalnoj osovini, 
a smješten je u turbinskom prostoru. Za montažu 
i demontažu služe 2 dizalice po 50 t nosivosti. 

Izborom ekonomične i statički vrlo povoljne 
armirane betonske konstrukcije nosača generatora 
u koničnoj formi s ispustima dobiva se u turbin- 
skom katu dovoljno prostora za smještaj pomoćnih 
uređaja. 

S obzirom na kratku udaljenost strojeva od 
vodne komore, projekat ne predviđa predturbinske 
zatvarače. To rješenje, uz ekonomske prednosti, 
donosi i na čistoći dispozicije prostorija, a u ovom 
slučaju ne povlači za sobom pogonskih mana. 

Rasklopnica se sastoji iz prizemlja i dva 
kata. U prizemlju su smještene trafoćelije, kabel- 
ski kanal, prostori za uljno gospodarstvo i kompre- 
sore, te predvorje sa glavnim stubištem i sanitar- 
nim prostorijama. 

Iz predvorja je direktan pristup u radionicu, 
koja se nalazi u prizemlju bloka komande. U I. i II. 

katu smještene su prostorije za rasklopni uređaj 
30 kV, zatim upravne i tehničke prostorije. 

Komanda i pomoćne prostorije sa- 
činjavaju jednokatnu prigradnju uz sjevernu stranu 
strojarnice. U prizemlju je smještena radionica, 
kabelski prostor komande i akumulatori, a u I. 
katu komanda, laboratorij, sobe uklopničara i vi- 
sokofrekventnu telefoniju. 

Konstrukcija objekta je armirani betonski ske- 
let s ispunom opeke. Vanjske plohe predviđene su 
djelomično u kamenoj oblozi. 

Odvodni kanal 

Od strojarnice do rijeke Krke odvod vode vrši 
se odvodnim kanalom trapeznog oblika, širine dna 
oko 33 m i duljine oko 100 m. 

Kanal prelazi kroz sedrene naslage i nanosni 
materijal, tako da će cio iskop moći biti izvršen 
bagerima. 

Pristupna cesta 

Pristup strojarnici bit će osiguran cestom Ši- 
benik — Skradin, gdje će se iza novog Skradinskog 
mosta pristupna cesta strojarnici odvajati uz desnu 
obalu Krke. Na tom potezu postoji kolni put, koji 
treba rekonstruirati i osposobiti za teški transport. 
Duljina ovog poteza iznosi oko 2,9 km. 


5. Osvrt na privredu 

Utjecaj izgradnje HE Jaruge na 
pol j oprivredu 

Današnje minimalne zapažene vode iznad Skra- 
dinskog Buka imaju kotu 45,57 m n. m. Projekat 
predviđa izgradnju praga s krunom na koti 46,20, 
što u današnjem prirodnom stanju odgovara vodo- 
staju, koji traje 35 dana u srednjoj godini. Kod ve- 
ćih voda minimalno će se podići uspor jezera Vi- 
sovac, te će iznimno inundirati priobalno zemljište, 
koje je međutim uglavnom močvarno i bez veće 
vrijednosti. Prema tome izgradnjom nove elek- 
trane poljoprivreda ne će trpjeti nikakve štete od 
povećanja uspora jezera Visovac. 

S 

Utjecaj izgradnje HE Jaruga na 
prirodne ljepote i turizam 

Za očuvanje vanrednih prirodnih ljepota sla- 
pova Krke projekat predviđa mogućnost ispuštanja 
preko slapova vodne količine do 50 m 3 /sec kroz 
ispusne splavnice situirane na desnoj obali u osi 
praga. Određivanje minimalne vodene količine po- 
trebne za očuvanje prirodne ljepote sedrene bari- 
jere bilo je predmet dugih diskusija, koje nisu 


urodile konkretnim' i preciznim odgovorom na to 
pitanje. Projekat je zato predvidio mogućnost ispu- 
štanja relativno velikih vodnih količina iz Viso- 
vačkog jezera i ostavljena je mogućnost da se na- 
kon izgradnje elektrane, na bazi promatranja 
učinka raznih veličina protoka, dođe do rezultata, 
koji bi zadovoljavao kako energetske potrebe tako 
i zahtjev u pogledu konzerviranja te prirodne ri- 
jetkosti. Upuštanjem vode u Livadno jezero ne 
utiče se na prirodno raspoređivanje preljevnih 
voda preko slapova Krke. 

Svi objekti rješavani su tako, da se što bolje 
prilagode prirodnom okolišu. 

Varijacije vodostaja u jezeru Visovac su mini- 
malne, pa, imajući u vidu strme obale Krke i Či- 
kole, ne će utjecati na lijepi izgled tog prirodnog 
jezera. 

Slikoviti otočić Visovac nije ugrožen izgrad- 
njom hidroelektrane, zbog minimalnog povećanja 
usporne kote jezera Visovac. 

Rekonstrukcija ceste, odnosno njeno osposoblja- 
vanje za promet od Skradina do hidroelektrane, 
doprinosi mogućnosti jačeg razvoja turizma u 
ovom kraju. 

Utjecaj izgradnje HE Jaruga na 
o p s k r b u vodom 

Izgradnja hidroelektrane ne će imati utjecaja 
na izdašnost vrela podno slapova, kaptiranih no- 
vim šibenskim vodovodom. 

Vodovod Dalmatinske Zagore crpe vodu iz kra- 
škog vrela Torak, koje se nalazi u dolini Čikole, a 
na kraju akumulacije za HE Jaruga. Izgradnja vo- 
dovoda je u toku. Na jezeru Torak izgrađena je 
pumpna stanica i djelomično obrambeni nasipi oko 
vrela, koji su fundirani na nasipu od mulja, pri- 
rodno formiranom oko jezera. Vrela Torka su vrlo 
izdašna, pa je vodostaj u Torku gotovo uvijek iz- 
nad vodostaja Čikole. U nasipima su predviđena 
dva propusta s kotom dna 44,40. Zbog toga kota 
jezera Visovac diktira kotu u jezeru Torak. U vri- 
jeme pogona HE Jaruga spuštat će se nivo jezera 
ispod minimalnog nivoa, koji je uvođen u elemente 
za dimenzioniranje pumpi, pa bi tim momentima 
bio onemogućen rad pumpne stanice i dobava vode 
zagorskom vodovodu. 

Za rješenje tog problema razmatrane su dvije 
alternative: 

1) izgradnja nizvodnog nasipa oko jezera Torak 
od nepropusnog materijala, zatvaranje pro- 
pusta i izvedba preljeva duž cijelog nizvod- 
nog nasipa sa krunom na koti, koja bi u sva- 
kom slučaju osiguravala rad pumpi (45,20); 

2) izgradnja dodatne pumpne stanice s nisko- 
tlačnim pumpama, tako da bi se pumpanje 
vršilo u dvije stepenice; dodatna pumpna 
stanica bi bila u pogonu u vrijeme spuštanja 
nivoa u jezeru ispod kote 45,20. 

Rezultati provedenih istražnih radova pokazuje 
nemogućnost ostvarenja jednostavnijeg i ekono- 
mičnijeg rješenja pod 1) zbog gotovo nikakve no- 
sivosti prirodnog nasipa od mulja. To rješenje uz 
dane uvjete ne bi davalo nikakve garancije za si- 
gurnost. S tih razloga biće usvojena druga alter- 
nativa, koja je doduše pogonski kompliciranija, ali 
daje pune garancije sigurnosti pogona. 

6. Energetski i ekonomski podaci 

Energetska razrada provedena je za tri karak- 
teristične hidrološke godine, a uz pretpostavku da 
se sva proizvedena energija u HE Jaruga može pla- 
sirati u energetski sistem. U tabeli 1 dani su rezul- 
tati te razrade za slučaj potpunog iskorišćenja 
vode, uz razne količine vode koje bi se ispuštale 
preko slapova, a uz pretpostavku čisto protočnog 
rada elektrane. 


Produkcija GWh 


Hidrološka 

Uz 

Uz ispuštanje preko 

godina 

potpuno 

iskoriste- 

slapova m 3 /s 



nje voda 

5,0 

7,0 

10,0 

mokra 1950/51 

197,3 

182,0 

178,0 

170,1 

srednja 1927/28 

175,8 

159,9 

153,6 

144,9 

suha 1948/49 

90,4 

71,6 

63,8 

52,4 


Tabela 1 


Za srednju hidrološku godinu provedena je 
analiza produkcije uz pretpostavku djelomičnog 
vršnog rada elektrane, a na bazi pretpostavljenog 
srednjeg dnevnog diagrama trajanja opterećenja 
dalmatinskog sistema za 1957/58 godinu. Račun je 


Produkcija GWh 


Srednja 

hidrološka 

godina 

1927/28 

Uz 

potpuno 
iskorište- 
nje voda 

Uz ispuštanje 
preko slapova 
m a /sec 

5,0 

10,0 

Vršna energija 

44,5 

44,33 

43,58 

Temeljna energija 121,8 

106,92 

94,89 

Ukupno: 

166,3 

151,25 

138,47 


Tabela 2 


proveden uz pretpostavku rada elektrane, ne do- 
puštajući preljevne gubitke. Rezultati te analize 
dani su u tabeli 2. 

Ta razrada daje nam sliku o vrijednosti HE Ja- 
ruga u sistemu, obzirom na njene mogućnosti 
vršnog rada. 

Ukupni troškovi izgradnje tog vrijednog objekta 
s interkalarnim kamatima, računajući s trajanjem 
izgradnje od 3 godine, iznose prema cijenama u 
1953 godini 3 213,5 miliona dinara, od čega otpada 
na građevinske radove 785,5 miliona dinara, a na 
elektrostrojarsku opremu 2 127,9 miliona dinara. 

U tabeli 3 dane su proizvodne cijene energije 
za razne slučajeve rada elektrane i za promjenljive 
veličine ispuštanja preko slapova, a uz kamatnu 
stopu od 4%. 



Cijena 

energije Din/kWh 


Hidrološka 

godina 

Protočni rad uz 
ispuštanje preko 
slapova 
m% 

Djelomično 
vršni rad uz 
ispuštanje preko 
slapova 
m a /s 


0 1 

5,0 | 

10,0 I 

0 

5,0 

10,0 

suha 1948/49 

2,62 

3,31 

4,53 

— 

— . 

__ 

srednja 

1927/28 

1,35 

1,48 

1,64 

1,43 

1,57 

1,71 

mokra 







1950/51 

1,20 

1,30 

1,40 

— 

— 

— 


Tabela 3 


7. Zaključak 

Iz napred iznesenog očito se vide sve povoljne 
osobine ovog vrlo vrijednog izvora električne ener- 
gije. 

Velika rentabilnost, jednostavnost izvedbe i 
kratak rok u kome bi elektrana mogla ići u pogon 
i dati relativno velike količine vrijedne vršne 
energije, a uz to poslužiti kao rezerva za tamošnju 
osjetljivu aluminijsku industriju, momenti su koji 
dovode do zaključka da s radovima na tom objektu 
treba odmah početi. 

NOVO RIJEČNO PRISTANIŠTE U SISKU 

Ing. Jakob Bezlaj, Zagreb 


Naseobina »Siscia« na ušću Kupe u Savu svje- 
doči o historijskom značaju, koji je grad Sisak 
imao već u rimsko doba. Tada je ta utvrđena na- 
seobina bila prvenstveno vojno uporište, koje je 
postepeno dobivalo značaj trgovačkog središta. U 
to doba nije se Savom plovilo samo do Siska, već 
i daleko uzvodno do Ljubljane (Emona) i Ljublja- 
nicom do Vrhnike (Nau portus). Veće riječne lađe, 
koje su plovile po Savi nizvodno od Siska, preto- 
varivane su u pristaništu Sisak i roba se prevozila 
uzvodno u manjim lađama. 

U novom vijeku su u slovenačkoj Savi poduzi- 
mani obimni hidrotehnički radovi u cilju stvaranja 
povoljnih uslova za plovidbu. Neki od tih radova 
su više ili manje sačuvani i danas. To su obalni 
zidovi kod sela Jesenica na hrvatsko-slovenačkoj 
granici i kod sela Orehova nedaleko od Zidanog 
Mosta. Još su interesantniji i značajniji plovni 
žljebovi (kanali) iskopani u živoj stijeni riječnog 
korita kod Mošćenika i Prusnika u savskoj klisuri 
između Zidanog Mosta i Litije. Poznato je, da se 
poslije provedbe prve regulacije iz god. 1737 na 
tom dijelu Slovenačke Save moglo ploviti lađama 
nosivosti do 3 tone Poslije izvedbe druge, velike 
regulacije, koja je bila dovršena godine 1800, po 
Slovenačkoj su Savi do Zaloga mogle ploviti lađe 
nosivosti do 15 tona Konačno je nakon 1840 godine 
nosivost lađa na tom plovnom putu dostigla čak 
70 tona. 

Preko Slovenačke Save Sisak je bio u vezi s ve- 
likom pomorskom lukom u Trstu. Riječno prista- 
nište u Sisku bilo je vezano i s pomorskom lukom 
na Rijeci, preko tako zvane Luizinske ceste, koja 
vodi preko Karlovca i Gorskog Kotara. Nakon iz- 
gradnje Južne željeznice do Siska 1861 godine pro- 
met robe se uglavnom usmjerio po željezničkoj 
pruzi preko Zagreba i Ljubljane na Trst. Izgrad- 
njom pruge Zagreb — Rijeka 1873 godine Sisak je 
dobio kraću željezničku vezu s pomorskom lukom 
na Rijeci. Godine 1907 dovršena je konačno još 
željeznička pruga od Siska do Karlovca preko Pe- 
trinje i Gline. 

U toku 1870 godine bilo je u Sisku osnovano 
parobrodarsko društvo, koje je raspolagalo sa više 
drvarica i bilo je vlasnik brodova »Slavljan« i 
»Hrvat«. 

Tako važno ekonomsko i prometno značenje Si- 
ska temelji se prvenstveno na povoljnom geograf- 
skom položaju toga grada. Sisak leži na Savi, koja 
je jedna od najvećih pritoka Dunava. Tok Save je 
dugačak 940 km, i rijeka je za normalna riječna 
plovila plovna od Beograda do Siska u dužini od 
oko 600 km. Od Siska uzvodno može se po Savi — 
kod povoljnih vodostaja — ploviti i do Rugvice. 
Dalje je Sava do Litije splavna rijeka, i na nju se 
kod Zidanog Mosta priključuje Savinja, koja je 


splavna od Ljubnog. Kupom se redovno plovi samo 
u području grada Siska, no kod povoljnih vodo- 
staja može se ploviti do Pokupskog i do Karlovca. 
Dunav je plovan od Regensburga do ušća u Crno 
more na dužini od 2378 km. Na Dunav se priklju- 
čuju u Panonskoj nizini brojne plovne pritoke, 
koje su međusobno povezane plovnim kanalima. 
Dužina plovnih putova na rijekama i kanalima u 
našoj zemlji iznosi oko 1800 km. 

Geografski položaj Jugoslavije odlikuje se u 
hidrografskom pogledu time, što Jugoslavija leži 
u tri osnovna oborinska područja: Crnog, Jadran- 
skog i Egejskog mora. Crnomorsko oborinsko pod- 
ručje, u kom leži područje Save, zahvaća oko 77°/o 
površine državne teritorije. Vode s tog područja 
ulijevaju se u more kroz ušće Dunava, koje je uda- 
ljeno oko 1 000 km od hidrografskog centra Dunava 
kod Vukovara. Na osnovu Dunavske konvencije 
naša mreža plovnih putova unutrašnje plovidbe 
ima po internacionaliziranom Dunavu prirodni iz- 
laz u Crno more. U gornjem toku plovni Dunav se 
priključuje na saobraćajne mreže koje gravitiraju 
u sjeverne i sjevernozapadne pomorske luke. 

Oborinsko područje Save, koje iznosi samo ne- 
što manje od 100 000 km 2 , leži praktično cijelo na 
teritoriji naše zemlje. To nam pruža vanredno po- 
voljne uslove za njegovo vodoprivredno uređenje, 
jer je raspolaganje i gospodarenje sa svima vo- 
dama savskog oborinskog područja isključivo, su- 
vereno pravo Jugoslavije. U gornjem oborinskom 
području Save kao i u područjima većih desnih 
njezinih pritoka postoje bogata nalazišta rudnih, 
šumskih i drugih prirodnih blaga, što zajedno s po- 
voljnim mogućnostima za korišćenje izvora (vodne 
sile) pruža idealne uslove za uspješan razvitak 
raznovrsne industrije. Donje oborinsko područje 
Save zajedno sa donjim područjima ostalih Dunav- 
skih pritoka leži u ravnici našeg bogatog i naj- 
plodnijeg poljoprivrednog područja. Tu se, pri- 
rodno, nalazi i najveći dio naše mreže plovnih 
putova. Postoje objektivni ekonomski i tehnički 
ušlo vi za znatno proširenje i dopunu te mreže pu- 
tem izgradnje sistema Dunav — Tisa — Dunav i spoj- 
nog kanala Dunav — Sava od Vukovara do Samca. 
Taj kanal skraćuje plovni put na relaciji Vuko- 
var — Sisak za 417 km, a na relaciji Beograd — Vu- 
kovar — Sisak za 87 km. 

Plovna Sava, kao saobraćajni put praktički ne- 
ograničene moćnosti, u sastavu podunavskih plov- 
nih putova ima za našu privredu poseban značaj, 
jer neposredno ili posredno povezuje glavna pod- 
ručja poljoprivredne proizvodnje s industrijskim 
područjima, odnosno s područjima gdje postoje po- 
voljni uvjeti za izgradnju raznovrsne industrije 
Svakako nije potrebno naročito naglasiti privrednu 
važnost po prirodi dane plovne magistrale, koja 

spaja oblasti takvih privrednih struktura, koje se 
međusobno cjelishodno dopunjuju i usavršavaju. 
To potvrđuje, da postoje stvarne potrebe da se na 
privredno važnim točkama Save što prije izgrade 
suvremeno uređena pristaništa, a i da se uporedo 
s tim poduzimaju odgovarajući radovi za pobolj- 
šanje plovnosti Save. 

Sisak je od najbliže pomorske luke na Rijeci 
udaljen: 

po zračnoj liniji 150 km, 

po cesti 220 km, 

po željeznici 280 km. 

Kako se plovna mreža podunavskog plovnog si- 
stema najviše približava obali Jadranskog mora 
kod Siska, to je prirodno da je pristanište u Sisku 
još i vrlo važno pretovarno pristanište u prometu 
robe iz prekomorske trgovine. Modernizacijom i 
elektrifikacijom pruge Rijeka — Karlovac — Zagreb. 


U tonama 


Pristanište 

1933 

1934 

God 

1935 

i n a 
1936 

1937 

1938 

Sisak 

97662 

151068 

145751 

119019 

120003 

143647 

Bos. Brod 

57312 

64664 

61868 

95799 

93836 

96094 

Bos. Gradiška 50947 

58866 

64835 

66435 

53796 

50306 

Bos. Rača 

36182 

59901 

30807 

31034 

56400 

41847 

Brčko 

23468 

42677 

35300 

29268 

51726 

37278 

Slav. Brod 

13855 

25987 

32332 

30502 

16244 

20338 

Sr. Mitrovica 

31720 

47637 

31555 

43648 

67116 

106032 

Babac 

37932 

50738 

51865 

68450 

71359 

108203 

Zabrežje 

31675 

53680 

47049 

48411 

84026 

68449 


Posij ednih godina pretovar robe u pristaništu 
Sisak se povećao. Prosjek pretovara robe iznosi 
oko 100 000 tona. Maksimum pretovara robe bio je 
pred rat oko 150 000 tona, a poslije rata 210 000 
tona, kako je to prikazano u narednom pregledu 
prometa robe u pristaništu Siska za vremensko 
razdoblje od 1925 do 1951 godine. 



Slika 1 — Sisačka luka i silos — danas 


pomorska luka na Rijeci će se po svom prometu 
još više približiti Sisku. Zato će- pristanište u Sisku 
u prvoj etapi izgradnje kombinovane saobraćajne 
arterije, od prvorazredne međunarodne važno- 
sti Dunav — kanal Vukovar — Samac — Sava — Kupa 
— pruga Karlovac — Rijeka imati značajnu ulogu. 
U krajnjoj fazi izgradnje te kontinentalno-pomor- 
ske saobraćaj niče tu ulogu će preuzeti pristanište, 
koje će se izgraditi u Karlovcu. No dotada će se 
industrija u Sisku toliko razviti, da će sada izgra- 
đeni kapaciteti u pristaništu Siska koristiti pove- 
ćanim lokalnim potrebama industrije. 

* 

Prema ranijim statističkim podacima pristanište 
u Sisku bilo je na trećem mjestu po količini preto- 
varene robe u riječnim pristaništima Jugoslavije i 
na prvom mjestu u pristaništima na Savi, što se 
vidi iz ovih statističkih podataka; 


Godina 

tona 

1925 

62 634 

1926 

88 636 

1927 

113 008 

1928 

114 723 

1929 

- 87 194 

1930 

150 102 predratni maksimum 

1931 

83 784 

1932 

77 453 

1933 

66 594 

1934 

101 495 

1935 

113 933 

1936 

86 008 

1937 

78 632 

1938 

106 106 predratni prosjek = 95 715 t 

1946 

50 000 

1947 

50 000 

1948 

90 000 

1949 

130 000 

1950 

210 000 maksimum poslije oslobođenja 

1951 

141 000 

111 833 tona prosjek poslije oslobođ. 

Zbog vrlo lošeg općeg, a pogotovo tehničkog 
stanja i potpuno nedovoljnog kapaciteta postojećeg 
pristaništa u Sisku, nastupaju vrlo česti zastoji i 
prekidi na pretovaru robe. To se negativno odra- 
zuje na rentabilitet riječnog saobraćaja u dangu- 
bama plovila i željezničkih vozila i u pretjerano 
velikim pretovarnim troškovima. Kod niskih i vrlo 
niskih vodostaja u Kupi pretovar se robe u prista- 
ništu Sisak obustavlja. Toga radi postaje trans- 
port robe plovilima neredovan i nesiguran, pa ko- 
risnici transportnih usluga nerado koriste za svoje 
transportne potrebe riječni plovni put, koji inače 
— sa svojim specifičnim tehničko-eksploatacionim 
i drugim preimućstvima, a naročito sa svojim ni- 
skim prevoznim stavovima — može imati prven- 
stvo u transportu masovnih količina robe na 
veće udaljenosti. Takav transport masovnih koli- 
čina robe pojavljuje se redovno u centrima sa 
razvijenom industrijom. To je sada slučaj baš u 
Sisku, gdje su pored ostale industrije izgrađeni i 
još se razvijaju veliki industrijski kombinati »Že- 
ljezara Sisak« i Rafinerija nafte. 

Koliki su tekući direktni gubici riječno-brodar- 
skih poduzeća zbog lošeg stanja pristaništa u Si- 
sku, utvrđeno je na osnovu analiza rada plovila 
u tom pristaništu za vrijeme 1951 i 1952 godine. 
Proučavanjem naročito za to prikupljenih poda- 
taka pokazalo se, da je u navedenim godinama bilo 
prosječno godišnje samo zbog nedovoljne preto- 
varne mogućnosti pristaništa ukupno 423 dana 
dangube šlepova. U pristaništu su šlepovi čekali na 
istovar odnosno utovar i po nekoliko desetina dana. 
Taj gubitak izražen u novcu predstavlja vrijednost 
od oko 8 500 000 Din godišnje. Pored tog gubitka 
pojavljuju se još štete od praznih vožnji plovila. 
Odnos između dovoza i odvoza robe u pristaništu 
Sisak vrlo je nepovoljan i kreće se u srazmjeri 
1 : 3. Uređeno pristanište privlači na sebe robu, pa 
se opravdano pretpostavlja, da će taj odnos poslije 
izgradnje novog pristaništa biti znatno povoljniji. 

U cilju poduzimanja odgovarajućih, prijeko po- 
trebnih mjera za uklanjanje štetnih posljedica, 
koje dolaze od lošeg stanja i nedovoljne moćnosti 
pristaništa u Sisku, izvršena su podrobnija eko- 
nomska i tehnička proučavanja te konzultiranje sa 
zainteresovanim. Na osnovu toga došlo se do za- 
ključka, da postojeće pristanište ni po svojoj loka- 
ciji, ni po tehničko-eksploatacionom stanju ne za- 
dovoljava sadašnjim potrebama i da nema objek- 
tivnih mogućnosti da se to pristanište proširi i 
osposobi za pretovar robe, koja će se u vezi s iz- 
gradnjom industrije i pojačanjem tranzitnog pro- 
meta robe pojaviti u Sisku. Prema suvremenim 
pojmovima o riječnim pristaništima može se oprav- 
dano tvrditi, da u Sisku pristanište kao takvog i 
nema. Za pretovar robe u Sisku se sada uglavnom 
koristi lijeva obala Kupe na relativno maloj du- 
žini. Pretovarna moćnost pristaništa je vrlo ma- 
lena. Uzroci tome su: velike i česte promjene vo- 
dostaja i vanredno. visoka razlika između razina 


najviše i najmanje vode. Ta razlika iznosi cijelih 
10 metara, što je vrlo mnogo. Neprikladan tip ope- 
rativne obale: obala je kosa ravan taracana lo- 
mljenim kamenom. Zbog kosine obala i velikih 
razlika u vodostajima pristup plovila ka pretovar- 
nim uređajima kod niskih vodostaja vrlo je težak, 
a kod posve niskih vodostaja skoro nemoguć. Pri 
takvom stanju ručni pretovar robe je skoro isklju- 
čen. Na obali »postoji sada samo jedna, stara, do- 
trajala parna dizalica, nosivosti 3 — 6 tona, kapa- 
citeta 180 do 250 tona dnevno. Sada je puštena u 
pogon pomoćna električna dizalica. Željeznički ko- 
losjeci na obali su nedovoljni i u vrlo lošem stanju. 
Na obali nema slobodnog prostora za skladištenje 
robe. Zbog stalnog taloženja nanosa, koji donosi 
Kupa, plovni put od ušća Kupe do pristaništa se 
mora često produbljivati jaružanjem, koje nije efi- 
kasno. Uspjeh jaružanja je kratkotrajan. Za vri- 
jeme niskih vodostaja manevar plovila u Kupi je 
zbog nedovoljne širine plovnog puta vrlo otežan i 
poradi toga nastaju gubici u vremenu, pa se i 
plovila troše i kvare u povećanoj mjeri. 

Pored navedenog pristaništa u Sisku, u kome 
se uglavnom vrši pretovar tranzitne robe, u Sisku- 
Predgrađe na desnoj obali Kupe vrši se pretovar 
sirove nafte i proizvoda Rafinerije. Nešto nizvod- 
nije se vrši pretovar drvene građe za Industrijsko 
drvno poduzeće. Na tim pretovarištima obale nisu 
obrađene i opremljene su primitivnim pretovarnim 
uređajima. Zbog naglog širenja industrijskog pod- 
ručja u Sisku-Predgrađe, nekada pravilno, niz- 
vodno od grada locirana postrojenja i pristanište 
Rafinerije našla su se sada u položaju, koji s obzi- 
rom na opasnost od požara i eksplozija ne odgo- 
vara. 

Potreba uređenja odnosno izgradnje novog, su- 
vremenog pristaništa u Sisku uočena je bila još 
pred rat. Povećanjem prometa tranzitne robe i 
naročito forsiranom izgradnjom industrije u Sisku, 
stvorilo se poslije oslobođenja stanje, koje traži 
hitnu izgradnju novog pristaništa. Problem iz- 
gradnje pristaništa kao sastavnog dijela urbani- 
stičkog uređenja grada, zahtijeva da se u pogledu 
lokacije, veličine i načina izgradnje kao i u po- 
gledu izbora vrste i kapaciteta pretovarnih uređaja 
za pristaništa izvrše kompleksna proučavanja i 
istraživanja. Zato su održana o izgradnji novog 
pristaništa na Narodnom sveučilištu u Sisku i u 
DIT-u Zagreb predavanja sa diskusijom. Na taj 
se način moglo čuti, šta misle o tome problemu 
zainteresirani građani Siska i stručnjaci. Zatim je 
preko Narodnog odbora grada u Sisku formiran 
poseban odbor, sa zadatkom da se brine o proble- 
mima oko projektiranja i izgradnje novog prista- 
ništa. U tom odboru učestvuju pored predstavnika 
grada i potrebnih stručnjaka još i predstavnici za- 
interesiranih poduzeća iz Siska. 

Kada je odbor usvojio od strane stručnjaka iz- 
građeni projektni zadatak, naručena je bila izrada 

idejnog projekta pristaništa u Sisku. U projektnom 
zadatku bilo je naročito naglašeno, da u sastavu 
idejnog projekta treba dati podrobnu ekonomsku 
dokumentaciju s analizom i obrazloženjem lokacije 
te potrebe i veličine izgradnje pristaništa u Sisku, 
zajedno sa računima rentabiliteta, sve na osnovu 
prikupljenih podataka o potrebama transporta robe 
za gradsko stanovništvo, industriju, kao i za tran- 
zitnu robu. U toku sastavljanja projektnog zadatka 
i diskusije o njemu utvrđeno je, da se lokacija 
pristaništa u Sisku ne može pravilno odrediti, uko- 
liko prethodno ne dođe do konačnog rješenja že- 
ljezničkog čvora u Sisku. Zato je projektni zada- 
tak bio proširen tako, da je u njemu bila obuhva- 
ćena još i izrada osnovnog projekta željezničkih 
postrojenja i veza u Sisku. Izrada projektnog ela- 
borata povjerena je bila Urbanističkom institutu 
NRH iz Zagreba uz suradnju Projektantskog za- 
voda rečnog saobraćaja iz Beograda. Te organiza- 
cije su uz sudjelovanje vanjskih suradnika organi- 
zirale kolektivni rad stručnjaka: ekonomista, hi- 
drotehničara, konstruktera, specijalista za preto- 
varnu mehanizaciju, specijalista za željeznička po- 
strojenja, za urbanizam i dr. 

Uska suradnja navedenih stručnjaka dala je 
dobar rezultat. Projektni elaborat bio je izrađen u 
relativno kratkom vremenu. Pored opširne eko- 
nomske dokumentacije elab'orat sadrži tehničko 
rješenje željezničkog. čvora u četiri varijante i teh- 
ničko rješenje pristaništa u dvije varijante. 

U ekonomskom dijelu elaborata je na osnovu 
analiza statističkih podataka o privredno-društve- 
noj strukturi Siska utvrđeno, da je privredni život 
grada u osnovi vezan za industriju. Trgovina u 
gradu služi skoro isključivo podmirivanju potreba 
u robi široke potrošnje građanja samog Siska i 
stanovnika okolnih sela i naselja. Predmeti široke 
potrošnje redovno ne predstavljaju vrstu robe, koja 
bi za transport koristila vodni put, i zato se s te 
strane ne mogu očekivati povećanja prometa robe 
u pristaništu. U obzir dolaze jedino manje količine 
ogrjevnog drveta, dok se ugalj u Sisak dovozi že- 
ljeznicom, jer nema ugljenokopa u blizini plovnog 
puta. Građevinski materijal se jednim dijelom pro- 
izvodi u samom gradu i u neposrednoj okolini. 

Na osnovu podrobnih proučavanja prikupljenih 
podataka o potrebama prijevoza sirovina i gotove 
robe za industrije i poduzeća u Sisku utvrđeno je 
putem pojedinačnih transportno-tarifskih analiza 
za željeznički i riječni promet, da se mogu postići 
znatne uštede, ako bi industrije i ostala poduzeća 
koristila za svoje potrebe usluge riječnog saobra- 
ćaja. U tom pogledu prvenstveno dolaze u obzir 
Željezara, Rafinerija i Žitni fond. Prosječne go- 
dišnje količine robe, koje bi se mogle racionalnije 
transportirati plovilima za navedene korisnike, 
iznose približno: 

za Željezaru: 190 000 tona (odnosno 270 090 
tona); 


za Rafineriju: 100 000 tona (zajedno sa tranzi- 
tom sirove nafte); 

za Žitni fond: 40 000 tona. 

Željezara Sisak, koja je postala moćni metalur- 
gijski zavod za proizvodnju sirovog i valjanog že- 
ljeza, ima toliki kapacitet, da već sada zahtijeva 
godišnje oko 1 000 000 tona prometa sirovina i pro- 
izvoda. Zasada se pretežno transport te robe 
obavlja željeznicom. Kako je naprijed izneseno, 
od ukupne količine robe, koju treba transportirati 
za Željezaru, dolazi u obzir da se transportira vod- 
nim putem oko 190 000 tona, odnosno 270 000 tona 
godišnje. Razliku između 270 000 tona i 190 000 
tona predstavlja transport rude. Skoro sva po- 
trebna količina rude se sada prevozi željeznicom, 
najviše iz rudnika Ljubije. Kako su zalihe rude u 
tom rudniku relativno male i kvalitet te rude je 
takav, da se može korisnije upotrebiti za proiz- 
vodnju željeza bolje vrste, koje proizvode druge 
Željezare, nije isključeno, da će se u skoro j buduć- 
nosti povećati količine rude, koje će se dopremati 
u Sisak vodnim putem iz drugih rudnika. U tom 
bi slučaju prosječni godišnji kapacitet transporta 
za Željezaru vodnim putem iznosio 270 000 tona. 

Rafinerija se stalno proširuje, pa se time pove- 
ćavaju i potrebe u transportu njezinih proizvoda. 
Upoređivanjem tarifnih stavova za željeznički i 
riječni transport utvrđeno je, da se omjer troškova 
prijevoza na veće relacije za proizvode Rafinerije 
kreće između 1 : 4 do 1 : 6, u korist transporta vod- 
nim putem. 

Osim toga, Sisak dolazi u obzir i kao tranzitno 
pristanište za inozemna tečna goriva za Rafineriju 
u Bos. Brodu i ostale prerađivače i potrošače uz 
Savu i Dunav. S obzirom na stalni porast motori- 
zacije u zemlji treba očekivati i povećanje trans- 
porta tečnih goriva. U statističkim podacima pro- 
met tečnih goriva u pristaništu Sisak zasada je re- 
lativno slab. Uzrok je tome, što u Sisku nema po- 
godnog mjesta za pretovar te vrste robe i što naša 
brodarstva još ne raspolažu u dovoljnoj mjeri s po- 
trebnim plovilima za tu vrstu robe — tankovima. 
No u investicionoj izgradnji riječnog plovnog parka 
predviđa se već sada znatno povećanje tovarnog 
prostora u tankovima. 

Žitni fond u Sisku raspolaže u svom silosu 
s prosječnim godišnjim kapacitetom od 50 000 tona 
žitarica. Međutim, potreba je znatno veća, i ona 
iznosi oko 100 000 tona godišnje. Zbog nedovoljnog 
kapaciteta silosa, a naročito uslijed lošeg stanja 
pristaništa i plovnih putova u našoj zemlji, pre- 
nose se u smjeru istok-zapad, dakle uporedo sa 
plovnom Savom, vrlo velike količine žitarica že- 
ljeznicom. To je za narodnu privredu očigledna 
šteta. Izgradnja novog pristaništa u Sisku utjecat 
će na povećanje brige i staranja za urednost riječ- 
nog saobraćaja na Savi, pa će se nakon toga žita- 
rice prenositi jeftinijim plovnim putem. To će do- 
prinijeti sniženju cijena mlinskih proizvoda, ko- 

jima se opskrbljuju industrijska mjesta u zapad- 
nim, brdskim predjelima naše zemlje. 

Na temelju izvršenih detaljnih analiza i upo- 
rednih kalkulacija troškova transporta robe na že- 
ljeznici i plovnom putu za razne korisnike, po 
vrstama robe, sastavljeni su bili naredni tabelarni 
pregledi; 


vrste robe, koje se mogu prevoziti na plovnom 
putu ili kombinirano, umjesto samo po željeznici. 
Pošto se pojedine vrste robe, koje dolaze, odlaze 
ili prolaze u Sisak, transportiraju i van granica 
naše zemlje, to se u uštedama pojavljuju i devizni 
dinari, koji su od naročite važnosti u borbi za našu 
platnu bilancu sa inozemstvom. U narednom pre- 


Tabelarni pregledi ukupnog godišnjeg prometa robe u pristaništu Sisak za razne varijante. 


a) Pristanište na Savi 


Red. 

br. 

Korisnik 

Ukupno 

Dovoz 

Odvoz 

tona 

% 

tona 

! °/o 

tona 

°/o 

1 

Željezara 

191 000 

36,0 

149 000 

28,0 

42. 000 

8,0 

2 

Rafinerija 

101 000 

19,0 

— 

— 

101 000 

19,0 

3 

Silos 

40 000 

7,5 

40 000 

7,5 

— 

— 

4 

Tranzit 

200 000 

375 

156 000 

29.5 

44 000 

8,0 


Svega 

532 000 

100 

345 000 

65 0 

187 000 

35,0 


b) Pristanište u bazenu — prijevoz rude željeznicom 


Red. I 
br. 

, 

Korisnik 

Ukupno 

Dov^oz 


Odvoz 

tona 

% 1 

tona 

o/o ! 

tona 

°/o 

1 

Željezara 

267 000 

44,0 

149 000 

24,5 

118 0C0 

19 ; 5 

2 

Rafinerija 

101 000 

16,5 

— 

— 

101 000 

16,5 

3 

Silos 

40 000 

6,5 

40 009 

6 5 

— 

— 

4 

Tranzit 

200 000 

33,0 

156 000 

25,5 

44 000 

7,5 


Svega 

1 

608 000 

1 i 

100 | 

345 000 

56,5 

263 000 

43,5 


c) Pristanište u basenu — prijevoz rude plovnim putem 


Red. 

br. 

Korisnik 

Ukupno 

Dovoz 

Odvoz 

tona 

°/o 

tona 

°/o 

tona 

%> 

1 

Željezara 

• 

487 000 

59,0 

369 000 

44,5 

118 000 

14,5 

2 

Rafinerija 

101 000 

12,0 

— 

— 

101 000 

12,0 

3 

Silos 

40 000 

5,0 

40 000 

5,0 


— 

4 

Tranzit 

200 000 

24,0 

156 000 

19,0 

44 000 

5,0 


Svega 

828 000 

100 

565 000 

68,5 

263 000 

31,5 


Uporedo sa utvrđivanjem naturalnih pokaza- 
telja, određeni su bili i financijski pokazatelji, koji 
u krajnjoj liniji označuju, kakve se godišnje uštede 
mogu postići na troškovima transporta za one 


gledu prikazane su za pojedine korisnike svote 
(uštede), koje predstavljaju razliku između godi- 
šnjih troškova transporta pojedinih vrsta robe po 
željeznici i na plovnom putu. 

Red. 

br. 

Korisnici 

Godišnje uštede na transportu robe 

Ako se pristanište gradi: Od toga u 

na Savi u basenu leviznim dinarima 

Din ! Din | Dev. din. 

1 

Željezara 

63 403 000 

136 598 000 

75 812 100 

2 

Tranzitna roba 

30 198 000 

28 764 500 

10 009 000 

3 

Rafinerija i tranzit sirove nafte 

249 900 671 

9 634 671 

4 

Silos — Žitni fond 

52 913 000 


Ukupno: 

396 414 671 

468 176 171 

95 455 771 


Zbog činjenice, da industrija u Sisku-Pred- 
građe, a naročito Željezara, ima srazmjerno velike 
potrebe na transportu one vrste robe, koja se 
može prenositi vodnim putem, prirodno je da se 
pristanište locira u neposrednoj blizini Željezare. 
U uskoj povezanosti s rješavanjem opće saobra- 
ćajne problematike željezničkog čvora Sisak došlo 
se do zaključka, da je i pristanište za trgovačko- 
tranzitnu robu korisno locirati u blizini željezničke 
stanice Sisak-Predgrađe. Što se tiče uže lokacije 
pristaništa za željezaru i trgovačku tranzitnu robu, 
u elaboratu su proučene i obrađene dvije vari- 
jante. 

Po prvoj, »A« varijanti (slika 2) pristanište je 
locirano na desnoj obali Save nizvodno od posto- 
jeće nove crpne stanice, koja opskrbljuje Željezaru 
industrijskom vodom. Pristanište je udaljeno od 
kruga Željezare i od željezničke stanice 1,5 — 2,0 
km. To zahtijeva, da se roba dva puta pretovaruje 
i prenosi između Željezare, odnosno željezničke 
stanice i pristaništa u željezničkim vagonima ili 
na drugi koji način (transporterima, žičarom). 
Usvojen je prijenos u željezničkim vagonima. Kako 
je pristanište na otvorenoj rijeci s velikom ampli- 
tudom vodostaja, to je projektovani vertikalni 
obalni zid od armiranog betona s temeljima na 
pilotima vrlo visok. Visoki vertikalni obalni zidovi 
su dosta skupi, a i pretovar robe je zbog velike vi- 
sine manje pogodan. Izgradnja tog pristaništa se 
može vršiti u etapama. Nakon dovršenja pojedinih 
etapa izgrađeni dio pristaništa se već može kori- 
stiti za pretovar robe. Postoji mogućnost proši- 
renja pristaništa poradi eventualno potrebnog po- 
većanja kapaciteta. 

Pristanište za industrijsku i trgovačko-tran- 
zitnu robu po drugoj varijanti »B« (slika 3) loci- 
rano je u posebnom basenu. Basen je smješten ne- 
posredno uz skladišni prostor za rudaču i koks 
(rudni dvor) Željezare u produženju željezničke 
stanice. Sa druge strane basena je smještena ope- 
rativna obala za pretovar trgovačko-tranzitne robe. 
Pristanišni basen je u spoju s rijekom Savom, 
preko kraćeg plovnog kanala (dužina cca 1 700 m) 


i brodarske ustave. Razina normalne vode u ba- 
senu i u plovnom kanalu je s obzirom na konfigu- 
raciju terena i geomehanički sastav tla usvojena 
na koti 102,00, što je oko 2 m iznad razine najviše 
visoke vode na Savi kod Siska. To zahtijeva, da se 
voda za pokriće gubitka vode u basenu i kanalu 
kao i pogonska voda za propuštanje plovila kroz 
brodarsku ustavu crpi iz Save u kanal. Zbog uštede 
pogonske vode, brodarska ustava je opremljena 
štednim komorama. Visoko položena razina vodnog 
lica u pristanišnom basenu i velika amplituda 
ekstremnih vodostaja Save zahtijeva konstruktivnu 
visinu brodske ustave od oko 16,00 m. Brodska 
ustava s tako velikom visinom, u vezi sa štednim 
komorama, a naročito s obzirom na specifične geo- 
mehaničke osobine tla, predstavlja zamašan i vrlo 
skup hidrotehnički objekat. Taj razlog, pored toga 
što se izgradnja pristaništa za industrijsku i trgo- 
vačku tranzitnu robu po drugoj varijanti »B« ne 
može izvoditi u etapama, bio je presudan, da je re- 
viziona komisija donijela odluku, da se usvoje rje- 
šenje po prvoj varijanti »A«. Za donošenje takve 
odluke bila je od utjecaja i visina ukupnih preto- 
varnih- troškova zajedno s troškovima prenosa robe 
na relaciji obala Save— skladište industrije (Želje- 
zara) i obratno. U ekonomskom proučavanju tih 
troškova utvrdilo se naime, da je rješenje po dru- 
goj varijantti »B« povoljnije od rješenja po prvoj 
varijantti »A«, ako se ti troškovi promatraju samo 
sa strane transporta vodenim putem. Međutim, ako 
se uzmu u obzir i ukupni željeznički troškovi, koji 
rezultiraju iz rješenja željezničkog čvora u Sisku 
nametnutog rješenjem pristaništa po varijanti »B«, 
tada su troškovi pretovara i prenosa po toj vari- 
janti »A« povoljniji. 

Rješenje željezničkog čvora u Sisku je još prije 
rata bio ozbiljan i aktuelan problem. Izgradnjom 
Željezare i proširenjem Rafinerije u tijesnoj vezi 
s potrebom izgradnje novog pristaništa taj problem 
postao je još komplikovaniji, a i akutniji. Zato se 
postavio u projektanskom zadatku zahtjev, da se 
uporedo s izradom idejnog projekta novog prista- 

Slika 3 — Situacija pristaništa, varijanta »A« (projekt ing. I. Obradovića) 

ništa temeljito prouči rješenje željezničkog čvora 
i izradi odgovarajući osnovni projekat. 

Kod rješavanja željezničkog čvora sa čisto že- 
ljezničke strane razmatrane su bile četiri varijante. 
Svaka od njih podjeljena je u dvije podvarijante, 
prema tome, da li je rješavana u vezi s lokacijom 
pristaništa na Savi ili u basenu. 


jeca stanica Sisak-Predgrađe proširuje u ranžirni 
kolodvor, a u njegovom produženju, sjeverno od 
Željezare predviđena je lokacija ložione. Takvo 
rješenje se opravdava naročitom karakteristikom 
prometa u željezničkom čvoru Sisak. Tu ima pro- 
met ili tipičan tranzitni karakter, ili je ranžirni 

UNI PU5EK 


/ 




i i r 




Slika 4 — Poprečni presjeci kroz vertikalni kej, 
varijanta »A; (projekt ing. I. Obradovića) 


Za prve tri varijante se postojeća stanica Sisak- 
Predgrađe, uz izvjesnu rekonstrukciju i dopunu, 
koristi kao čisto industrijska i pristanišna stanica. 

Četvrta varijanta, koju je usvojila Komisija za 
reviziju projekata pri Glavnoj direkciji J. Ž. kao 
najpovoljniju, nije bez primjedbi u pogledu za- 
htjeva urbanista, ali je ipak do izvjesne mjere i sa 
te strane prihvatljiva. Kod te varijante se posto - 


rad vezan skoro isključivo za lokalni promet, in- 
dustrijskog karaktera. U drugoj etapi izgradnje je 
za cjelokupan, teretni i putnički tranzitni saobra- 
ćaj predviđena obilazna pruga oko kruga Željezare, 
dakle izvan industrijske zone, sa direktnim vezama 
za smjer Petrinja. Za ostvarenje neposredne veze 
pristaništa na Savi s manevarskom grupom ranžir- 
nog kolodvora i s krugom Željezare predviđa se 

Slika 5 — Opća situacija, varijanta »B 

prelaganj e postojeće glavne pruge pored Željezare. 
Ukrštan je .te pruge s kolos jekom za pristanište je 
u nadvožnjaku. 

Ta varijanta zahtijeva najmanje ukupne godi- 
šnje troškove i pruža najpovoljnije uslove za si- 
stematsku etapnu izgradnju u skladu sa porastom 
prometa i razvojem potreba. 

Pregled pojedinih i ukupnih troškova za usvo- 
jenu varijantu željezničkog čvora u Sisku u vezi 
s izgradnjom novog pristaništa pokazan je u na- 
rednoj tabeli: 


Kupe, pomoću podužne građevine, skrene u ri- 
ječno korito Save. Na taj se način u napuštenom, 
nizvodnom dijelu korita Kupe dobiva dovoljno 
prostora za smještaj basenskog pristaništa Rafine- 
rije. Operativna obala u tom pristaništu je projek- 
tovana kao kosa obala, pojačana oblogom od be- 
tonskih prizmi. Na pojedinim pretovarnim mje- 
stima su predviđena postolja sa strojarnicama, u 
kojima je smješten uređaj za crpljenje, mjerenje 
i kontrolu pretovara robe, te sigurnosni aparati. 


Troškovi građenja 

a) pristaništa na Savi 

b) pristaništa u basenu 

c, cl prve etape željezničkog čvora 

d, dl potpune izgradnje željeznič- 

kog čvora 

Godišnji troškovi 
građenja kroz 50 godina 

Godišnji troškovi 
eksploatacije 

Ukupni godišnji troškovi 

d 1 
a 

ukupno 

1 008 500 000 

954 000 000 

1 962 500 00 

39 000 000 
(76 500 000) 

261 635 054 

300 835 054 
(338 135 054) 

dl 

a 

ukupno 

1 170 700 000 

954 000 000 

2 124 700 000 

45 060 000 
(82 700 000) 

265 999 288 

311 059 288 
(348 699 288 

c 

b 

ukupno 

981 100 000 

1,139 500 000 

2 120 600 000 

38 700 000 
(82 400 000) 

234 511 670 

273 211 670 
(316 911 670) 

cl 

b 

ukupno 

1 145 300 000 

1 139 500 000 

2 284 800 000 

56 300 000 
(89 100 000) 

244 645 434 

. 

300 945 434 
(333 745 434) 


Kod izbora mjesta za lokaciju pristaništa, u 
kome se vrši pretovar sirovina i proizvoda Rafi- 
nerije, moraju se zadovoljiti posebni uslovi i pro- 
pisi u pogledu sigurnosti od požara i eventualnih 
eksplozija. Ta pristaništa se redovno smještaju na 
izoliranim mjestima, po pravilu nizvodno od osta- 
lih pristaništa i područja grada. Zbog položaja Ra- 
finerije u konkretnom slučaju morao se učiniti 
izuzetak. Pristanište Rafinerije moralo se locirati 
uzvodno od pristaništa za industrijsku i trgovačko- 
tranzitnu robu. Kako bi se i kod takvog rasporeda 
pristaništa stvorili što bolji uslovi u pogledu si- 
gurnosti od požara, usvojeno je rješenje sa basen- 
skim (zatvorenim) pristaništem. Operativna obala 
za pretovar sirovina i proizvoda Rafinerije smje- 
štena je u posebnom basenu, gdje praktično voda 
miruje. Za ostvarenje tog rješenja potrebno je 
regulirati tok Kupe nizvodno od željezničkog mo- 
sta i Save nizvodno od Galdovskog mosta. Na mje- 
stu gdje se riječna korita Kupe i Save, uzvodno 
od Starog grada, po prirodi najviše približavaju, 
predviđena je izvedba prokopa, tako da se nepo- 
sredno nizvodno od željezničkog mosta riječni tok 


Uz to su na svakom pretovarnom mjestu predvi- 
đena betonska stubišta za siguran i udoban pri- 
stup na plovila kod svakog vodostaja bez upotrebe 
drvenih skela. Pretovarna postolja i stepeništa 
služe za vertikalno vođenje plovila kod promjena 
vodostaja, a u slučaju požara kao napadna mjesta 
za gašenje i spašavanje. 

Basen tog pristaništa je preko kraćeg spojnog 
kanala situiranog u trasi postojeće matice Kupe 
vezan za regulirano korito Save. Kako u prista- 
nišnom basenu praktički ne bi bilo kretanja vode, 
spriječilo bi se time širenje požara na vodi. Loka- 
liziranje požara se postiže naročito time, što je 
ulaz u kanal relativno uzan i isti se može u slu- 
čaju potrebe zatvoriti posebnim, požarnim ponto- 
nima. Osvježavanje vode u basenu omogućeno je 
dovođenjem kupske vode kroz poseban, zasvedeni 
kanal na uzvodnom kraju basena. 

Izgradnja basenskog pristaništa za pretovar si- 
rovina i proizvoda Rafinerije može se vršiti u po- 
jedinim etapama u skladu s izvedbom regulacionih 
radova na Kupi i Savi. 

Zgrada silosa na lijevoj obali Kupe, uzvodno 
od gradskog naselja, predstavlja skupocjenu i pri- 
vredno važnu građevinu. Zato će se jedan dio ži- 
tarica i poslije izgradnje novog pristaništa preto- 
varivati na operativnoj obali kod silosa. Budući da 
u Kupi za vrijeme niskih vodostaja nema plovnih 
dubina za normalni gaz potpuno natovarenih šle- 
pova, to bi se moralo i dalje vršiti produbljivanje 
plovnog puta jaružanjem. Međutim, kako su tro- 
škovi jaružanja vrlo visoki, izvršena je ekonomska 
analiza između troškova jaružanja i troškova za 
pretovarivanje puno natovarenih šlepova za vri- 
jeme niskih vodostaja u manja plovila s plitkim 
tonjenjem. Računi su dali rezultat u prilog pre- 
tovara žitarica, posebno ako se pretovar vrši pneu- 
matičnim putem. 

Na lijevoj obali Kupe neposredno nizvodno od 
zgrade silosa nalazi se sada parna dizalica. Ta di- 
zalica ostala bi na tome mjestu i poslije izgradnje 
novog pristaništa, i služila bi za pretovar robe, 
uglavnom ogrjevnog drveta i građevinskog mate- 
rijala za potrebe gradskog naselja, starog dijela 
Siska. 

* 


Izgradnjom novog pristaništa u Sisku pospješit 
će se rad u postojećoj industriji i stvorit će se po- 
voljni uslovi za razvoj nove, posebno satelitne in- 
dustrije, i pojačat će se pretovar tranzitno-trgo- 
vačke robe. Povećanjem kapaciteta pretovara robe 
u pristaništu Sisak povećat će se i kapacitet pro- 
meta robe na plovnoj Savi. Održavanje potrebnih 
plovnih dubina na Savi zahtijeva relativno znatna 
sredstva. Uložena sredstva za plovni put bit će kod 
povećanog prometa racionalnije korištena. Stoga 
izgradnja pristaništa u Sisku sa svojim utjecajem 
na opće povećanje prometa, a naročito prometa 
one robe koja se preko Siska uključuje u međuna- 
rodnu, prekomorsku trgovinu, prelazi i granice za- 
interesiranosti same NR Hrvatske, pa ima širok, 
opće jugoslavenski značaj. To treba naročito dobro 
uočiti, jer nije vrlo vjerojatno, da bi komuna mo- 
gla iz svojih sredstava pristupiti izgradnji tako 
opsežnog objekta, za koji ukupne investicije (za 
pristanište i željeznička postrojenja) iznose oko 
dve milijarde dinara. Zato treba svestrano, počev 
od komune pa do najviših organa zainteresiranih 
za privredu u zemlji, nastojati da se pronađu po- 
trebna sredstva za izgradnju novog pristaništa u 
Sisku. 


II. KONGRES INTERNACIONALNE KOMISIJE ZA NAVODNJAVANJE. 

S TURNEJOM ALŽIR— TUNIS 

Ing. Ivan Milković, Zagreb 


Internacionalna komisija za navodnjavanje i 
drenažu konstituisana je 1950 godine po inicijativi 
iz god. 1948. Njen je cilj stimulacija unapređenja 
razvitka primjene znanosti i tehnike navodnjavanja 
i odvodnjavanja u ekonomskom, tehničkom i soci- 
jalnom pogledu. Njeno polje djelatnosti odnosi se 
na sve što se tiče pitanja studija finansiranja, eko- 
nomike pojedinih zahvata navodnjavanja i od- 
vodnje zbog melioracije zemljišta, isto tako kao i 
koncepcija, konstrukcija i eksploatacija sastavnih 
radova takvih uređenja. 

Svoj cilj Komisija postizava 

a) izmjenom iskustava, obavještenja, izvještaja 
Nacionalnih komiteta, 

b) organizacijom održavanja povremenih sasta- 
naka, 

c) publikacijama završnih računa pojedinih za- 
hvata, izvještaja, dokumenata, 

d) saradnjom sa svim internacionalnim organi- 
zacijama, čiji je interes i polje rada u skladu 
i suglasnosti s postavljenim ciljem same Ko- 
misije. 

Komisija je sastavljena od Nacionalnih komi- 
teta zemalja članica, a gdje nema Nacionalnog ko- 
miteta, od predstavnika delegiranih po Vladama ili 


drugim raznim institucijama, za koje aktivnost 
kadra Komisije predstavlja naročiti interes. 

Svaka zemlja može postati članica Komisij-e 
ukoliko objavi svoj pristanak na statute komisije, 
zatraži prijem i Izvršni savjet komisije akceptira 
njeno traženje. Godišnji razrez u iznosu od 2 000 
rupija plaća svaki Nacionalni komitet ili zemlja 
članica Centralnom birou komisije u New Delhi-ju. 
Naša zemlja članica je Komisije ,no nema Nacio- 
nalnog komiteta, već veze održava Komisija za vo- 
doprivredu FNRJ. 

Prvi kongres, na kome je prisustvovala i naša 
zemlja, održan je god. 1951 u New Delhi-ju. 

Ove godine organizirala je Internacionalna ko- 
misija, preko francuskog društva za studije navod- 
njavanja i odvodnjavanja, drugi kongres, u Alžiru 
u vremenu od 12 do 17 aprila. 

Sam program kongresa obuhvatio je: 

a) radni dio zasjedanja po postavljenim pita- 
njima 15, 16 i 17 aprila, 

b) naučne ekskurzije po izgrađenim objektima 
ili objektima u gradnji na teritoriji Alžira, 
Maroka, Tunisa u vremenu od 19 do 29 
aprila, 


1955—1 


GRAĐEVINAR 


Strana 29 


c) zaključno zasjedanje 1 maja u Nici. 

Kongresu je prisustvovalo 355 delegata iz 23 
države, i to iz Australije 4, USA 16, Kolumbije 3, 
Egipta 4, Engleske 17, Filipina 1, Francuske s ko- 
lonijama 236, Holandije 7, Indije 7, Italije 17, 
Izraela 2, Japana 4, Jugoslavije 6, Mađarske 2, Zap. 
Njemačke 1, Portugala 3, Sirije 1, Sudana 2, Švi- 
carske 4, SSSR 5, Španije 5, Tajlanda 2 i Turske 2. 

Po strukama bilo je građevinskih inženjera hi- 
drotehničara 294, agronoma 43, hidrogeologa 11, 
pravnika ekonomista 4, geodeta 2 i jedan prevodi- 
lac iz SSSR. Kongres je raspravljao ova pitanja: 

Pitanje 1: Razmatranje problema nadvišenja 
obale nad razinom vode u kanalima za navodnja- 
vanje i odvodnjavanje (glavnim, sekundarnim i 
derivacionim kanalima) kao i nadvišenje lateralnih 
nasipa kod vodnih rezervoara, u tehničkom i prak- 
tičnom i ekonomskom pogledu. 


Kongresu je dostavljeno 42 referata. Podnosioci 
referata bili su: iz Engleske 6, USA 4, Australije 3, 
Indije 6, Iraka 1, Francuske 12, Japana 6, Egipta 2, 
Izraela 1 i Švicarske 1. Rad se odvijao tako, da je 
po pojedinim pitanjima po prispjelim referatima 
bio određen glavni izvjestilac; po njegovom izla- 
ganju prelazilo se na diskusiju, za koju se trebalo 
prijaviti 24 sata unaprijed, s naznakom, o čemu će 
se diskutovati. Predsjednik dnevnog zasjedanja od- 
ređivao je red kao i trajanje same diskusije. 

Tok diskusije, zaključci po pojedinim pitanjima 
dostavit će se naknadno zemljama učesnicama. 

Organizirano naučno putovanje započeto 19 
aprila iz Alžira do Orana bilo je zajedničko za sve 
ekskurzije. Od Orana raspodijeljene su ekskurzije 
za Maroko, Alžir, Tunis. 

Od Jugoslavena trojica su otišla za Maroko, 
jedan za Alžir, dvojica za Tunis. 

Slika 1. Itinerer obavljenog puta po Alžiru i Tunisu 


Pitanje 2: Odnos visine podzemne vode u pri- 
sustvu kanalske mreže za navodnjavanje ili odvod- 
njavanje. 

Pitanje 3: Održavanje kanala za navodnjavanje 
ili odvodnjavanje, uglavnom ono što se odnosi na 
borbu proti zaraštenosti vodenim biljem. 

Pitanje 4: Podzemna voda, njeno korištenje za 
navodnjavanje, količine koje še mogu koristiti po 
jedinici površine, novi vještački pokušaji korištenja 
podzemnih rezervoara visoravni. 

Referate po postavljenim pitanjima trebalo je 
dostaviti do 31 augusta 1953 godine, kako bi oni 
bili odštampani, raspodijeljeni delegatima i izne- 
seni na kongresu od izvjestilaca zaduženih za po- 
jedina pitanja. 

Nažalost, iz Jugoslavije nije bio poslan nijedan 
referat po postavljenim pitanjima, jer su ta pitanja 
saopćena koncem novembra 1953 godine, dakle, kad 
je uglavnom prošao rok dostave, a naknadno refe- 
rati nisu primani, 


Ekskurzija kroz Alžir 

Alžir je po površini tri puta veći od Francuske, 
sa oko 9 miliona stanovnika i godišnjim prirastom 
od 200 000. Dva obali paralelna lanca gorja Atlas 
dijele zemlju u tri velika rajona; prvi je rajon 
»Teli« više dolina pored obale, drugi rajon‘»Les 
Hauts Plateaux« visoravan između dva lanca 
Atlasa s visinom iznad 600 m, a treći rajon Sahara. 

Sjeverni dio Alžira ima umjerenu mediteransku 
klimu, sa dvije izrazite sezone — sušnom i kišnom. 
Sušna sezona traje od kraja proljeća do početka 
jeseni, kad nastupa kišna. Visina godišnje oborine 
u sjevernom dijelu kreće se od 600 — 1 200 mm, od 
150 do 300 mm u visokom platou. 

Smanjenje oborine ide od istoka prema zapadu 
i sjevera prema jugu paralelno s obalom. Sahara 
ima sve karakteristike pustinje, t. j. velike ampli- 
tude dnevnih temperatura i visinu godišnjeg ta- 
loga ispod 100 mm. Rijeke u obalskom dijelu teku 

u more — u visokom platou teku u šdtove 1 — gdje 
poniru. 

Većina rijeka ima nepravilna i nestalna korita. 
Za vrijeme ljeta rijeke presuše u cjelini, tako da 
su obale i korito gole, bez ikakvog uobičajenog ra- 
stinja (trske, šaša, vrba i t. d.). Zbog jake erozije 
sve vode nose velike količine nanosa. 

Od cjelokupne površine pod kulturama je oko 
6,5 miliona ha, a za uzgoj ovaca i koza ostavljeno 
je oko 6 miliona. Na jugu, t. j.u predjelu Sahare. 
od 30 miliona ha obradivo je oko 110 — 150 000 ha 
pod oazama. Vrijednost poljoprivredne produkcije 
u 1952 godini cijeni se na 200 milijardi franaka; 
od toga stočarstvo 44, vinogradarstvo 84 i cerealije 
72 milijarde. Izvoz poljoprivrednih produkata te 
godine dosegao je tonažu od 2,50 miliona u vrijed- 
nosti od 110 milijardi franaka, od čega otpada 50% 
na produkte vinogradarstva. 

Pod kulturama zimskih cerealija (žito, tvrdo i 
mekano, ječam, zob) nalazi se oko 3 — 3,3 miliona 
ha, što daje godišnju žetvu od 17 — 23 miliona kvin- 
tala. Pod povrćem (pasulj, grašak, leća. bob) povr- 
šina od 150 — 180 000 ha sa godišnjim prinosom od 
600 — 800 000 kvintala. Kultura riže se tek uvodi, i 
dosada je uvedena na 1 000 ha. Industrijsko bilje 
(duvan, pamuk, suncokret, šećerna repa, ruže) gaji 
se na površini od 38 — 40 000 hektara. Krmno bilje 
obuhvaća 190 — 200 000 ha, od čega oko 60 000 ha 
za specijalnu krmu. Pod ugarom godišnje ostaje 
oko dva miliona ha. 

Vinogradarstvo zaprema površinu od 400 000 
ha, većim dijelom plantažnog vinograda, s pro- 
dukcijom od 19 miliona hektolitara. 

Produkcija agruma iznosi oko tpi miliona kvin- 
tala. Od 10,5 miliona stabala maslina rod donosi 
oko 9 miliona sa 125 000 tona ploda. U oazama 
imade oko 7 miliona stabala, s urodom od oko mi- 
lion kvintala, od čega za eksport nešto oko 280 000 
kvintala. Površina šuma oko 2,37 miliona ha. 
Uglavnom je zastupan hrast plutnjak, hrast zen i 
alepski bor. Proizvodnja pluta kreće se oko 400 000 
kvintala, s površine od oko 450 000 ha. 

Od 1830 do danas izgrađeno je 8 500 km nacio- 
nalnih cesta, 27 000 km vicinalnih, 18 000 km polj- 
skih i 12 000 km saharskih staza, 85% nacionalnih 
cesta je s asfaltnim makadamom. Željeznica s nor- 
malnim kolosjekom imade 2 269 km, uskotračnih 
2 255 km. Industrija je tek u začetku. Na zidovima 
nalazili smo parole »Ili će Francuska industrijali- 
zirati Alžir, ili će to uraditi neko drugi.« Raspisan 
je zajam za elektrifikaciju i industrijalizaciju. Sa- 
danja proizvodnja crne metalurgije kreće se oko 
114 000 tona, kemijskih produkata 462 000 tona 
(soda, klor, ulje, sapun), cementa oko 320 000 tona. 

Eksploatacija gvozdene rude iznosi oko 3,0 mi- 
liona tona, s 50% sadržajem. Ruda se sada izvozi. 
Planirano je, da se kod Colomb-Bechar-a izgradi 

1 Šot (Chot) je arapska riječ, a označava presahla 
(slana) jezera, u koja sada voda površinski ponire. 


drugi Ruhr, no pored objekata za bazičnu indu- 
striju treba uporedo riješiti pitanje opskrbe vo- 
dom za industriju i poljoprivredu. 

Ekonomsku sliku — kao i povezanost sa Fran- 
cuskom daje najbolje trgovački bilans 1952 godine. 
Iz Alžira je izvezeno 6 657 000 tona, u vrijednosti 
147 milijardi franaka, a uvezeno 2 857 759 tona, u 
vrijednosti od 223 milijarde franaka. (Prosječna 
cijena po 1 kg izvoza 22 franka, uvoza 78 franaka). 
Od ukupnog izvoza ide u Francusku 2 315 970 tona 
u vrijednosti 98 milijardi franaka, a od ukupnog 
uvoza dolazi iz Francuske 1 381 748 tona u vrijed- 
nosti 166 milijardi (prosječna cijena izvoza 43 
franka, uvoza 120 franaka po kg). Izvoz pokriva 
jedva 64% uvoza. 

U Alžiru se vrše opširni tehnički radovi na vo- 
dama, u cilju sprečavanja štetnih posljedica od 
erozije i t. d., kao i korištenja vode za navodnja- 
vanje, opskrbu i energiju. 

Među najvažnije i teške radove, koji se izvode 
u Alžiru, spadaju radovi uređenja i sistematizacije 
zemljišta. Erozija tla od vjetra, naročito od obo- 
rina, koje su karakteristične po svojoj žestini, pred- 
stavlja jedan od najaktuelnijih problema Alžira. 
Ogoljeli baseni od krčenja šuma ili prekomjerne 
ispaše — naročito koza — sa strmim padinama po- 
jačavaju štetno djelovanje vode. U programu je, 
da se za 25 godina završe radovi na površini od 
milion ha. Radovi se sastoje u terasiranju zemljišta 
paralelno sa sadnjom šume i voćaka. Prema na- 
gibu terena vrše se ovi radovi: 

a) do nagiba 15%: široke terase za sijanje 
cerealija, s nagibom 5% prema početku te- 
rase; sadnja redova stabala; 

b) nagib terena između 15 i 30%: 
uske terase (4 — 6 m širine) s nasipom na 
kraju, u koji se sade stabla, nagib terase u 
nekim slučajevima 5%, negdje horizontalno; 

c) nagib terena preko 30%: uske ■ te- 
rase ručno rađene s nagibom 5% prema po- 
četku, s nasipom i sadnjom drveća na kraju 
terase. 



Slika 2. Uređenje zemljišta kod »S. Denis du Siq«. 
Zaštita od nanosa melioracionog područja 

Visinski razmak terasa 3 — 5 metara, već prema 
nagibu terena. Na strmijim dijelovima, gdje se ne 
mogu raditi terase, vrši se zasijecanje terena 60 cm 
širine i sadi kaktus. Za sadnju uzima se šumsko 
drveće i maslina. Maslina se sadi i u krajevima 
gdje je visina godišnjih oborina do 150 mm. 

Cio rad mehaniziran je gdje se moglo, pa je 
od kapaciteta 816 ha 1946 godine dosegnut godišnji 
kapacitet 24 000 ha. Do 1952 godine dovršeni su 
radovi na 78 000 ha, sa 12 miliona sadnica, od ko- 
jih je 2 miliona voćnih, ostalo su šumske. S pove- 
ćanjem kapaciteta ići će se do godišnje 50 000 ha, 
kako bi se izvršio naprijed prikazani plan. 

S uređenjem zemljišta započelo se najprije kod 
akumulacionih basena, zatim kod melioracionih 
zahvata. 

U koritima postojećih bujica, kao i na regula- 
cionim radovima radi se vrlo malo, i ako se rade 
neke pregrade, pera, zaštite obala. Kod direktno 
napadnutih objekata upotrebljavaju gabione (ži- 
čane košare) dimenzija 1X1X3 m ili 1X1X5 m, 
ispunjene krupnim oblučjem ili kamenom lomlje- 
njakom kao zid u suhu, pojačan tom žičanom 
mrežom. Žičana mreža od koje se prave gabioni 
pocinčana je, debljine 2,6 mm. 

Problem vode za poljoprivredu Alžira s njego- 
vom mediteranskom i stepskom klimom, s ne- 
zgodno vremenski podijeljenom oborinom, pred- 
stavlja jedan od najvažnijih problema, tako da su 
radovi navodnjavanja oduvijek bili najvažniji ra- 
dovi. 

Prve pregrade za akumuliranje vode gradili su 
još Rimljani. Od njih neke služe i danas (Tozeur 
oaza u Tunisu). Prve pregrade u novije vrijeme iz- 
građene su 1870 do 1890, i teren je navodnjavan 
prema kapacitetu basena. 

Program iz 1920 godine, koji se sastojao u 
gradnji 9 novih akumulacionih basena i pobolj- 
šanju starih, uglavnom je danas već završen. Nje- 
govim izvršenjem omogućeno je akumuliranje 750 
miliona m 3 vode, što omogućava navodnjavanje po- 
vršine od 138 000 ha. Uvedene kulture, koje se na- 
vodnjavaju, uglavnom su agrumi, povrtarsko i 
krmno bilje, a od 1953 godine i riža. 

Kod svih pređenih područja za navodnjavanje, 
koje ćemo poslije navesti, karakteristično je ovo: 

1) nema navodnjavanja kišnim agregatima; 

2) navodnjavanje se vrši brazdom kod drveća, 
inače preplavljivanjem; 

3) sva kanalska dovodna mreža, glavna i se- 
kundarna je od betonskih žljebova odgova- 
rajućih dimenzija; 

4) svi su kanali redovno visoko položeni nad 
zemljom, tako da se dobije odgovarajuća 
komandna visina; 

5) iz kanala voda se daje sifonima bilo od ci- 
jevi, bilo specijalnim, s određenim kapaci- 
tetom; 


6) na svim potrebnim dijelovima kanalske 
mreže su zbog točne raspodjele vode u ka- 
nalima montirane automatske segmentne 
brane, koje održavaju nivo vode konstant- 
nim ispod brana, bez obzira na promjenu 
utroška vode^ 

Kanalska mreža gradi se od gotovih ,u tvornici 
izrađenih cijevi ili žljebova; na terenu vrši se mon- 
taža na isto tako u tvornici izrađenim betonskim 
jarmovima, koji se prema niveleti ukopavaju. 



Sl’ka 3. Glavni dovodni kanal za navodnjavanje 


Betonski žljebovi do prečnika 1,60 m , duljine 
6 — 8 m, betonske cijevi prečnika 1 do 1,4 m, de- 
bljine 6 — 8 cm, duljine 6,00 m, rade se u tvor- 
nicama prednapregnutoga betona po sistemu M. 
Freyssinet-a. 

Podužna armatura za cijevi 5 — 9 mm dobiva 
nateg od 70 kg/mm 2 . Poprečna armatura istog pro- 
fila u formi uvojnice položi se na ovu tako, da leži 
15 mm od vanjskog lica cijevi. Oba ta sistema ar- 
mature dolaze u gvozdeni kalup, koji se sastoji od 
unutarnjeg i vanjskog dijela, koji su rastegljivi u 
poprečnom smjeru. Kalup se ispuni betonom, a za- 
tim se posebnim postupkom (oslobađanjem vode, 
komprimiranjem betona i proširenjem kalupa) daje 
spiralnoj armaturi naprezanje od 70 kg/mm 2 . Po 
toj operaciji cijev je izvržena prolazu pare sa vanj- 
ske strane za vrijeme od 2 sata. Po vezanju betona 
oslobađa se podužna armatura, a kalupi se vraćaju 
na početni stadij. Poslije toga postupka cijevi su 
prednapregnute u oba smjera. Cio rad sa jednom 
cijevi u tvornici, koju smo posjetili u Affreville-u, 
traje 3 sata. 

Žljebovi se rade na isti način. Stariji žljebovi, 
kao na pr. kod tvornice Inkerman u Orleansville-u, 
koja imade starije kalupe, imaju na krajevima 
ojačanje u vidu mufa. Inače žljebovi imaju pera i 
utore. Zaptivanje vrši se trakom širine 5 — 8 cm, 
koja je od neke smjese asfalt-guma i podmeće se 
nad naležeći utor. Reška se zalije smjesom asfalta. 
Syi spojevi su redovno na jarmovima. 

Slika 4. Model automatske brane s konstantnim 
nizvodnim vodostajem (Neyrpic, Alžir) 


Raspodjela vode iz žljeba direktno na zemljište 
navodnjivača vrši se sifonima. Ako se radi o po- 
sjedu, kome se na početku raspodjele mjeri koli- 
čina vode, vlasnik posjeda sam postavlja sifone 
od cijevi. Ako je u pitanju područje sa više vla- 
snika, čuvar nosi sifon izrađen u Neyrpicu, koji se 
lako prenosi i daje vodu određeno vrijeme. 

Kako su na kanalima montirane ustave za odr- 
žavanje konstantnog nivoa vode, to je protok ta- 
kovim sifonom konstantan, a prema vremenu 
točno je utvrđena količina vode, koju je dobio na- 
vodnjivač. 

Investicije po 1 hektaru, uračunavši pregradu, 
dovod i kanalsku mrežu, iznose od 90 do 100 000 
franaka. Usporediti troškove investicija s našim 
vrlo je teško, jer je, na primjer, cijena cementa 8 
franaka, gvožđa 42 franka, izvođenje s visokim 
stepenom mehanizacije, a ono malo urođeničke 
radne snage, koja se koristi, vjerojatno je slabo 
plaćeno. Država financira cjelokupne investicije, i 
to preko grupe »Equipement hydraulique« dijela 
službe »Service de la colonisation et de l’hydrau- 
lique«. Otplata uloženog kapitala kreće se u roku 
od 20 do 50 godina, i to tako, da je u prodajnoj ci- 
jeni kubika vode uračunata otplata investicije, tro- 
šak pogona i održavanja cijelog sistema. Kod sva- 



Slika 5. Prenosan sifon za davanje vode iz kanala 


kog područja drukčiji je način računa cijene ku- 
bika vode, što zavisi i od politike planiranja poljo- 
privredne proizvodnje. Za svaku kulturu drukčija 
je cijena vode. Tako, na primjer, prema pregledu 
završnog računa za 1952 godinu vidimo, da se ci- 
jena kretala od 0,5 pa do 7 franaka po kubiku. 

Kultura koja se namjerava uvesti ili proširiti 
dobiva nisku cijenu za vodu. Čak u nekim po- 
dručjima daju vodu besplatno, kao na pr. za dje- 
telinu, kako bi utjecali na podizanje stočnog fonda 
i povećanje proizvodnje mlijeka i mliječnih produ- 
kata. 

Od osam područja, na kojima se vrši navodnja- 
vanje, posjetili smo pet područja. 

I. Područje Haut-Cheliff 


Nasuta dolinska pregrada »Ghrib« daje ukupan 
kapacitet akumulacionog basena od 280 miliona 
kubika. 



Slika 6. Amortizeri odvodnog kanala brane Ghrib 


Visina brane je 65 m, s krunom duljine 270 m 
i širinom temelja 160 m. Kubatura nasutog dijela 
iznosi 700 000 m 3 . Obloga prema vodnom licu izve- 
dena je od betona debljine 12 cm. Preljev preko 
odvodnog kanala snabdjeven amortizerom ima ka- 
pacitet od 4 000 m 3 /sek. 

Na konsolidaciji terena izvedena je injekciona 
zavjesa 50 000 m 2 s 50 000 m bušenja uz utrošak 
12 000 tona cementa i kemijskih produkata. Du- 
žina galerija za drenažu iznosi 3 km. Sliv akumu- 
lacionog basena iznaša 23 300 km 2 . 

Godišnja akumulacija oko 120 miliona m 3 . 

Centrala uz branu ima snagu 10 000 kVA i go- 
dišnju produkciju oko 15 miliona kWh. S tim ka- 
pacitetom moći će se navodnjavati površina od 
37 000 ha. Do sada je u eksploataciji 8 000 ha, jer 
je sistem u izgradnji. Godišnja visina oborine na 
navodnjavanom području iznosi 400 — 500 mm. 

Dosada je izvedeno glavnih kanala 35,5 km, se- 
kundarnih 91 km, odvodnih 30 km. 

Rezerva u jezeru Ghrib, koja je bila početkom 
1952 godine 222 miliona pala je krajem te godine 

Slika 7. Navodnjavanje a grlima u području 
Haut Cheliff (žljebovi Inkerman) 


na 122 miliona. Podjela vode na područje iznijela 
je 1 460 000 m 3 , s maksirAalnim protokom potrošnje 
od 323 1/sek za površinu od 5 250 ha, koliko je bilo 
u eksploataciji u 1952 god. 

Prosječno je po hektaru trošeno 4 255 m 3 od- 
nosno 0,94 1/sek ha. Broj navodnjivača bio je 62. 
Na navodnjenom dijelu bilo je povrtarstvo i agru- 
mi 20,8%, krmno bilje 16,75%, industrijsko bilje 
6,3% vinogradi 5,36,% voćnjaci 5,07% ostatak 
žito. Na cijeloj toj oblasti, koja će pri kraju navod- 
niti od površine 37,000 ha 50%, prevladava povr- 
šina pod žitom. 


II. P o d r u č j e »B a s - C h e 1 i f f « 

Sastoji se od dva dijela; gravitacijom će se na^ 
vodnjavati površina od 20 770 ha i crpkama 6 860 
ha. 

25 godišnji prosjek godišnje oborine iznosi 445 
mm. Cio sistem je još u izgradnji. 1952 godine na- 
vodnjavano je 6 004 ha, 1953 godine 7 240 ha. 

Srednja potrošnja po ha iznosila je god. 1952 
4 460 m 3 odnosno 0,64 1/sek po ha. 

Navodnjivači nisu još savladali tehniku navod- 
njavanja, što se naročito očituje kod utroška 
vode, osobito amplituda 1952 godine. 


Kultura 

Min. m 3 

Maks. m 3 

Srednje 
godišnje , 
m 3 

Srednje 

normalno 

m 3 

Djetelina 

3 600 

28 300 

10 160 

12 500 

Maslina 

1 000 

10 380 v 

3 315 

3 000 

Pamuk 

3 730 

23 500 

6 216 

5 250 

Žito 

850 

4 640 

1 475 

2 000 

Agrumi 

2 840 

16 810 

6 122 

7 000 

Krmno bilje 

600 

3 940 

2 766 

3 500 


Broj navodnjavača 530. 


Na području ima dosada 92 km glavnih kanala, 
147 km sekundarnih i 92 km odvodnih. 

Interesantan je gubitak vode: 
kod pregrade pušteno .... 83 000 000 m 3 

na početku mreže dobiveno . . 29 911 890 m 3 

potrošaču na zemljište dano . . 26 778 690 m 3 

Gubici od količine puštene kod pregrade do 
potrošača iznose 62%. 

Prvi pokušaj sa rižom na 1 000 ha donio je 
22 000 kvintala uroda, tako da će se ta kultura pro- 
širiti. 


III. Područje Oued-Fodda 1 

Dolinska pregrada Oued-Fodda omogućava aku- 
mulaciju 225 miliona kubika vode. 

Ona je betonska, gravitaciona, visine 100 m, sa 
širinom u dnu 65 m. 

Ugrađena kubatura betona iznosi 215 000 m 3 . 
Na lijevoj obali je preljev 170 m s tunelom duljine 
250 m kapaciteta 1 100 m 3 /sek s kaskadom na iz- 
lasku visine 65 m . 

Na desnoj obali ima još preliv kapaciteta 200 
rrvVsek. Kod fundiranja izvedena je injekciona za- 
vjesa sa 9 500 m bušenja i utroškom 6 700 tona ce- 
menta i kemijskih produkata. Sliv akumulacionog 
basena iznosi 800 km 2 sa godišnjom oborinom 560 
mm. Za korištenje pada od raspoloživih 120 m iz- 
građena je centrala jačine 12 000 kW. 

Površina koja se navodnjava iznosi 18 440 ha 
25-godišnji prosjek visine oborine na tom području 
je 402 mm. 

1952 godine navodnjavalo se 16 950 ha. Području 
je dano 70,5 miliona m 3 vode. Maksimalna potro- 
šnja bila je 6 111 1/sek. Prosječno dano je po ha 
7 864 m 3 odnosno po 1 ha 0,69 1/sek. 

Za cerealije utrošeno je 1 200 m 3 /ha, za rižišta 
40 — 50 000 m 3 po ha. 

Proizvedeno je 20 871 miliona kWh. 

Na području je izvedeno glavnih kanala i vo- 
dova 242 km, sekundarnih 420 km i odvodnih 
29 km. Navodnjavalo se žito, kukuruz, riža, krmno 
bdje, pamuk, voćnjaci, masline, agrumi i povrtar- 
ske kulture. 


IV. Područje Mina 

Na području Mina izgrađena je na Oued Mina 
pregrada Bakhada. To je brana u samom profilu 
rijeke s prelivom na desnoj obali interesantnog 
oblika i segmentom splavnicom na lijevoj strani za 
ispuštanje velikih voda. 

Bovršma navodnjavanja iznosi 13 647 ha. U 
godini 1952 navodnjavano je 9 900 ha, od toga 
crpkama 3 100 ha. 25-godišnji prosjek visine obo- 
rine iznosi 325 mm. Izmjerena količina utrošene 

1 Oued (čitaj ued) je arapska riječ i znači riječno 

korito, koje često presuši. 

vode na početku kanalske mreže bila je 38 164 000 
m 3 , potrošačima . na teren je dano 34 246 000 m 3 , 
prema tome gubitak je na tom dijelu bio 11,02%. 
Maksimalni potrošak bio je 2 386 1/sek odnosno po 
ha 0,40 1/sek. Prosječno je utrošeno po hektaru za 



Slika 8. Navodnjavanje u području Mina 


žito 2 360 m 3 , kukuruz 5 030 m 3 , djetelinu 11880 
m 3 , masline 4 750 m 3 , vinograde 4 000 m 3 , voćnjake 
4 970 m 3 , agrume 5 580 m 3 , pamuk 5 940 m 3 . 

V. Područje l’Habra 

Područje l’Habra navodnjava se vodom iz aku- 
mulacionog jezera Bou-Hanifia. 54 m visoka nasuta 
brana omogućava akumulaciju 72 miliona kubika 
vode. U branu je ugrađeno 750 000 m 3 materijala. 
Na strani vodnog lica izvedena je betonska obloga. 

Sliv akumulacionog basena iznosi 7 850 km 2 . 
Godišnja akumulacija oko 100 miliona. Mogućnost 
preliva i ispusta ukupno 6 000 m 3 na sek. 

Površina područja 17 320 ha, od toga je navod- 
njavano 11 635 ha. 25-godišnji prosjek visine go- 
dišnje oborine iznosi 336 mm. 

Potrošak vode mjeren na početku kanalske 
mreže iznio je 76 122 000 m 3 , potrošač na teren do- 
bio je 68 756 000 m 3 , t. j. 69°/o od količine koja je 
puštena na brani. 



Slika 9. Ustava bočnog preliva brane Bon-Hanifia 


Gubici od brane do potrošača iznijeli su 31% 
Po hektaru je potrošak prosječno bio 5 909 m 3 od- 
nosno 0,54 1/sek i kod maksimalne potrošnje 6 259,7 
1/sek. 

Prinos kukuruza bio je 50 kvintala po hektaru, 
pamuka 3—10 kvintala. Kanalska mreža je 709,4 
km duljine. Od toga je 152,6 km glavnih natapnih 
kanala, 396,8 sekundarnih i 160 km odvodnih ka- 
nala. Broj navodnjivača 1 294. 


VI. P c d r u č j e S i g 

Navodnjava se djelimično iz akumulacije 
Cheurfas na Oued Mekeri i brane na Oued Sig. 
Pregrada Cheurfas izgrađena je 1880—1882, i to 



Slika 10. Poprečni presjek brane »Cheurfas« 


kao kameni zid na betonskom dijelu debljine 10,5 
m. Širina zidanog dijela u dnu je 22 m, u kruni 
4,00 m a visina 27 m. U februaru 1855 po jednom 
jakom nadolasku vode desna obala brane bila je 
odnesena vodom zajedno sa dijelom pregrade. 
Pristupilo se rekonstrukciji 1892 godine i brana 
je dobila oblik otvorenog slova V, s uglom od 
128°25 / . Po nadolasku vode zimi 1927/28 godine 
zabilježeno je nakrivljenje jedne lamele za 1,80 m, 
pa su ponova poduzeti radovi konsolidacije: 

a) spušten je nivo preliva sa kote 229 na kotu 
227, 

b) izvedeno je injektiranje cementom na brani 
i lijevoj obali, 

c) izgrađena je jedna niz vodna brana u daljini 
od 300 m, kako bi se u slučaju prodora spri- 
ječile štetne posljedice erozije, 

d) ojačano je ziđe sa 37 gvozdenih kablova, 
usidrenih kroz branu u dubinu terena. Ti 
kablovi prenose na krunu brane pritisak od 
1 000 tona. 

Rad je završen 1935 godine. 

Udaljenost kablova iznosi 3,00 m, a usidrenje u 
teren min. 15 m. Sam kabel sastavljen je od snopa 
sa 630 komada specijalne čelične žice prečnika 5 
mm, uvijene u plastičnu masu. 

Po gotovom radu izgrađene su pokretne brane, 
koje ponova usporavaju vodu na kotu 229,25. Ka- 
pacitet retencije je ponova 4 miliona kubika. Na- 
vodnjavano područje u površini od 5 360 ha utro- 
šilo je u 1953 godini 34,5 miliona kubika vode. 
Kanalska je mreža 162 km, od čega je glavnih ka- 
nala 28 km, sekundarnih 92 km i odvodnih kanala 
46 km. U tom području ima maslinika 1 870 ha, 
sa godišnjom produkcijom od 50 — 140 000 kvintala 


maslina. Na svim pređenim područjima maksi- 
malni hidromodul bio je 1952 godine ispod 1 litre 



Slika 11. Brana Cheurfas 


po sekundi. Za grube račune u Alžiru uzimaju go- 
dišnju potrebu vode 5 500 m 3 po ha, u Maroku od 
6 000 do 6 500 m 3 . 

(Nastavit će se) 


MOST U ULICI LA FAYETTE U PARIZU 

(Dojmovi iz Francuske) 
Ing. Kruno Tonković, Zagreb 


Caquot-ov most u ulici La Fayette iz godine 1928 
jedan je od poznatih objekata, koji su zauzeli vidno 
mjesto u historiji građenja mostova. Reprezentant je 
to osebujnih tipova mostova; rekordni raspon masiv- 
nog grednog rešetkastog mosta sa kolnikom dolje 
(76,8 + 71,9); razmak glavnih nosača je 20,4 m; jedan 
od prvih mostova, na kojem je beton vibriran, most 
ima rešetkaste poprečne i podužne nosače i, konačno, 
to je primjer nepodesnog izbora materijala za odabrani 
tip glavnog nosača. 

Rešetkaste nosače nije podesno projektirati od ar- 
miranoga betona, barem ne u tradicionalnoj izvedbi 


postoje i teškoće za takav rad, u pogledu nastavljanja 
šipaka, ravnosti šipaka i dr. Kod zabetoniranih šipaka 
nije važno, da li su šipke prave ili su krive, a nastavci 
šipaka mogu se izvesti samo na preklop, ako se tek 
nakon betoniranja predaju sile u armaturu. Naprežemo 
li šipke prije betoniranja, takve se stvari ne mogu 
dopustiti. 

Daljnja je poteškoća kod rešetkastih nosača od 
armiranog betona, naročito tipa rešetke kakav je ovdje 
predviđen, da je teško u proračuna van ju uzeti u obzir 
krutosti, koje postoje u čvorovima. Uobičajeni način 
proračuna uz pretpostavku, da su štapovi zglobno spo- 



armature betona. Takav tip konstrukcije ne odgovara 
posvema osobinama armiranog betona iz mnogih 
razloga, od kojih su se neki otkrili i na ovome mostu, 
koji je prilično ispucan i popravljan, naročito u po- 
jasima. Pukotine su na mostu nezgodna pojava, a oso- 
bito ovdje, gdje ozdo prolazi željeznica, mnogo vla- 
kova, jer se most nalazi povrh kolos jeka velike stanice 
Gare de 1* Est. 

Pojava mnogih pukotina prvi je nedostatak takvih 
nosača od betona. Može se ta pojava umanjiti, ako se 
primijeni naročiti slijed radova, da se vlačni dijelovi 
betoniraju nakon što se u njima pojavilo stanovito 
vlačno opterećenje; uz prethodno otpuštanje skela. Ali 


jeni, ovdje je daleko od stvarnosti. Štapovi ispune, 
dijagonale, međusobno su i sa pojasima kruto pove- 
zane, a pojasi su kruti i neprekinuti na čitavoj du- 
ljini nosača. Naravno, ima i drugih metoda proračuna, 
ali su oni bilo netočni, bilo suviše opsežni. 

Možemo taj most nazvati i konstrukcijom od gip- 
kih čeličnih šipaka, ali gužva armature u čvorovima, 
teškoće za pristup do svih mjesta, izrada oplata i be- 
toniran je čvorova dal j ni su nedostaci takvih rešetka- 
stih betonskih mostova. 

K tome je to još i most s položajem kolnika dolje; 
u gradu, gdje je to, općenito uzevši, bez obzira na 
ostalo, bitni nedostatak mosta . . 

U tim mislima pošao sam pogledati most u ulici L a 
Fayette. 

Kad sam izašao iz metroa, znao sam, da ću se naći 
na raskršću nekoliko ulica i da se u jednoj od njih na- 
lazi ovaj most. Stoga sam se odmah ogledao u svaku 
ulicu, da ga vidim, ali isprva nisam mogao primijetiti 
mosta. Tek kad sam provjerio orijentaciju i našao točno 
ulicu La Fayette, primijetio sam, nešto podalje, kao 
neku ogradu u stijenama kuća. Bio je to taj most, 
tako dobro situiran među kuće, da se nosači gledani 
s ulice čine kao ograda vrta neke palače, recimo na 
Champs Elysees. Skladno i vrlo ugodno. 



Rešetkasti nosači dopiru do prvog kata. Paralelni 
pojasi su i te kako na mjestu; to je linija spra tova, 
to je linija, koju treba ulica. 

Ostajem u čudu, jer sam pod dojmom nedostataka: 
sistema, materijala, položaja kolnika dolje i svega 
ostaloga što kod mostova sa tehničke strane nije po- 
željno, očekivao nešto nakazno i nevaljalo. 

Ali, nije bilo tako! 

Most vrlo dobro odgovara okolici. Kad ga gledamo 
sa ceste, on jednostavno nastavlja stijene fasada kuća. 
Gornji mu je pojas u visini balkona. Stupovi su mu 



lijeno profilirani, po već ustaljenom francuskom 
običaju. Stijene djeluju prozračno i bolje nego stijene 
kuća. 

Neki, . kad razmatraju mostove kao pojave u pro- 
storu, vole tražiti za most stajališta iz kojih je on 
nezgodan i prigovarati tome. Mislim, da se kod toga 
zaboravlja na činjenicu, da svaka zgrada ima jedno, 
nama vrlo blisko i svakodnevno stajalište; iz kojega 
je osobito neugodna. To je stajalište podno zgrade, kad 
se gleda uz nju. Za to se nikada ne vide na perspek- 
tivama zgrade s toga stajališta i u tom smjeru! 



Razmišljajući o tome nesvi jesno tražim stajalište, 
s kojega taj most izgleda loše. Kcd mostova s kolni- 
kom dolje notorno je takvo stajalište hodnik na mostu. 

Ali, dimenzije objekta su u skladu sa dimenzijama 
zgrada i gledano s hodnika, s ulice u kojoj se most 
nalazi, most je ugodan, ma koliko mi bili protivnici 
položaja kolnika dolje. 

Nedaleko, u drugoj ulici, nalazi se neki čelični re- 
šetkasti most, poluparabolični nosač. Vjerojatno je to 
za zadani raspon standardno ispravno i ekonomično 




1955—1 


GRAĐEVINAR 


Strana 37 


rješenje. Ali, ovdje je to nakaza i ništa više. Pogotovo 
onaj »prokalkulirani« , nesretni zakrivljeni pojas. 

Ta dva objekta, to su dva nazora o građenju 
mostova. 

Šta znače ovdje surovi principi ekonomičnosti kon- 
strukcija. Vrlo važno, da li se uštedilo nešto čelika 
na paraiboličnom nosaču; ako se i uštedilo, treba pre- 
zirati sitnu dušu, koja se time bavila. 

Polazim dalje da vidim kako most izgleda u po- 
gledu — u ambijentu. Sa strane vidim, da se most na- 
lazi iznad krovova perona kolodvora te prema mirnim 


nosač. Tako gornji dio nosača djeluje kao pojačanje, 
slično kao ono stvarno pojačanje mosta u Bronx-u. 

Treba požaliti, što i donja polja nisu prazna; dobili 
bi time na jedinstvenosti objekta. 

I uzdužna dispozicija mosta dobro je riješena. Na 
rasponima različite veličine paralelni je nosač jedino 



plohama krovova djeluje također dobro, možda malo 
i dekorativno. 

Tip ispune, dijagonale glavnog nosača, bez za- 
mjerke su. Možda nešto smeta jaka vertikala na sred- 
njem stupu; gledalac ne vidi stup od krovova, pa se 
ne vidi svrha tako jakoga stupa. Možda bi bilo bolje, 
da je stup riješen za sebe, a vertikala za sebe. 

Vertikala je naravno po francuskom načinu profi- 
liranoga presjeka, a pojasi su na tom mjestu odebljani 
i također profilirani. 

U stvari, kad gledamo glavni nosač iz daljega, donji 
dio nosača je riješen zasebno, donekle kao punostijeni 


ispravno rješenje, naročito kad su veličine otvora 
podjednake. 

Ovdje je osim toga križanje koso, i to tako, da je 
svaki stup dan pod drugim kutem, pa su rasponi sva- 
koga nosača različiti. 

Visoka rešetka, kakova je ovdje projektirana, 
dobra je, jer štiti prolaznike od pogleda, dima i svega 
ostaloga zamazanoga sa jednog željezničkog kolodvora 
velikoga grada, a ispod mosta prolazi dvadesetak 
kolosjeka. 

Interesantnije je koncentrirati prolaznika na zbi- 
vanja u samoj ulici grada. 

O ZAŠTITI POVRŠINSKIH VODA I PROBLEMU 
KONDICIONIRANJA OTPADNIH VODA U ŠVAJCARSKOJ 

Prikaz predavanja ing. Waltera Dardela iz Berna na Tehničkom fakultetu u Zagrebu 


Evropski regionalni ured Svjetske zdrav- 
stvene organizacije organizirao je IV Evropski 
seminar za sanitarne inženjere, koji je održan 
krajem aprila 1954. u Opatiji. Toj uspjeloj me- 
đunarodnoj manifestaciji u svrhu izmjene isku- 
stava prisustvovali su najistaknutiji sanitarno- 
tehnički stručnjaci iz preko 20 evropskih država 
kao i gosti iz Amerike. Po završetku seminara 
mnogi su od tih stručnjaka posjetili grad Za- 
greb, i tom je prilikom umoljen Ing. Walter 
Dardel, istaknuti švajcarski projektant sa- 
nitamo-tehničkih uređaja i postrojenja iz Berna, 
da na Tehničkom fakultetu održi jedno kraće 
informativno predavanje o sanitarno-tehničkim 
problem* ma njegove zemlje, za koju je poznato 
da se nalazi na vrlo visokom nivou u pog'eiu 
primjene savremenih metoda te grane tehn'čke 
nauke. Ing. Dardel, odazvao se molbi, pa je 5. 
maja 1954. održao u velikoj dvorani Tehničkog 
fakulteta predavanje uz temu navedenu u na- 
slovu ovoga prikaza. 

Predavač je na prvom mjestu istakao speci- 
fičnu i vitalnu važnost održavanja potrebnog stan- 
darda vode u rijekama i jezerima Švajcarske, uz 
motivaciju da to, pored sanitarnih razloga, koji se 
postavljaju sa stanovišta opskrbe vodom, traže po- 
sebno i turistički razlozi, što se u njegovoj zemlji 
ne može ispustiti iz vida. 

Švajcarci su naime svijesni, da bi se zagađi- 
vanje njihovih prekrasnih rijeka i jezera porazno 
odrazilo na njihovom turizmu, koji je osnovna 
grana njihove privrede. 

U vezi s time, Ing. Dardel navodi, kako su kod 
njih već u XVIII. stoljeću doneseni prvi zakonski 
propisi, koji su branili upuštanje otpadnih voda u 
otvorene vodotoke. Međutim, odmah je zatim na- 
glasio, da to nije imalo nikakova efekta, jer u to 
vrijeme nisu postojali cjelishodni tehnički uređaji, 
koji bi omogućili da se udovolji tim prvim zakon- 
skim propisima. 

Naglasio je potom, kako se stanje u Švajcarskoj 
sukcesivno sve više pogoršavalo u doba, kada su 
se drugom polovinom XIX. stoljeća izgrađivali ka- 
nalizacioni sistemi velikih švajcarskih gradova, za 
koje se uređaje smatralo da predstavljaju zadnju 
riječ tehničkog napretka. Međutim, posljedica iz- 
građivanja tih sistema bilo je sve veće zagađivanje 
riječnih tokova i jezera, koje je u tom periodu 
dostiglo upravo zabrinjavajući stupanj. 

Takova situacija sukcesivno sve se više pogor- 
šavala industrijalizacijom zemlje i izgradnjom po- 
ljoprivrednih postrojenja, kao i zbog činjenice, da 
su se velike mase krutih otpadaka iz gradova i 
naselja disponirale direktno u otvorene vodene 


tokove. Predavač je naročito upozorio da, s obzi- 
rom na karakter švajcarskih voda, autopurifikacija 
ni približno ne može ukloniti teška zagađenja, koja 
nastaju u tim vodama pod utjecajem života i ljudi. 

Prvi su se, kao neposredno ugroženi u svom 
interesu, javili ribari i sportaši, i upozorili su 
nadležne državne organe na posljedice sve težih 
i težih uslova održavanja biosa u vodama Švaj- 
carske, zbog njihova zagađenja. 

Konačno je god. 1888. Švajcarska savezna vlada 
u Bernu, zbog takovih prilika, bila prisiljena da u 
Savezni zakonik (jer postoje i posebne kantonalne 
vlade) uvrsti i propis, kojim se određuje održavanje 
čistoće otvorenih vodenih tokova. Međutim, kako 
je i taj zakon predviđao zaštitu samo onih voda u 
kojima ima riba, pokazalo se da on nikako ne za- 
dovoljava, jer je u praksi bio stalno izigravan. 
Najveća mana tog zakona bila je, po riječima pre- 
davača, štc nije predviđao nikakvih kaznenih 
odredaba, kao i to, da pojedine kantonalne uprave 
nisu rado gledale na uplitanje Savezne vlade u 
njihova pitanja. 

Tek pred kratko vrijeme, na insistiranje struč- 
nih savjetodavnih organa i uopće interesiranih fo- 
ruma, donešen je u Švajcarskoj novi savremeni 
»Savezni zakon o zaštiti vode pro- 
tiv zagađenja«, koji potpuno odgovara po- 
trebama, s time, da je izvršenje toga zakona pre- 
pušteno kantonalnim upravama. 

Predavač je zatim prešao na opisivanje speci- 
jalnih prilika kao i mjera, koje su u Švajcarskoj 
poduzete sa svrhom da se postigne zadovoljavajući 
standard vode jezera, a s obzirom na to, da su te 
vode ozbiljno ugrožene. 

Vode švajcarskih jezera, prema izlaganju pre- 
davača, ne samo da služe kao vanredno važne re- 
kreacione površine, bilo sporta, odmora i turizma, 
nego se one u najvećoj mjeri koriste za upotrebu 
gradova i naselja pitkom vodom. Prema tome je 
neobično važno, da one sačuvaju potrebne fizikalne 
i kemijske osebine. 

Ing. Dardel je u vezi s time na interesantan i 
stručan način izložio ciklus prirodnih zbivanja u 
švaj carskim jezerima kao posljedice njihova za- 
gađivanja i naveo probleme, koji se tu pojavljuju. 

Posebno je ukazao na mjere, koje su poduzete 
sa svrhom da se uklone postojeće teškoće i uspo- 
stavi koordinacija rada velikog broja sanitarnih 
inženjera, hidrologa i limnologa, s konačnim ci- 
ljem, da se jezerske vode dovedu do zadovoljava- 
jućeg stepena čistoće. 

Istakao je naročito rad, koji je na tome pod- 
ručju izvršio prof. Ganzenbach, direktor Higijen- 
skog i bakteriološkog instituta na Tehničkoj viso- 
koj školi u Zurichu, s napomenom da je taj 
ugledni stručnjak zapravo nestor sanitarno-teh- 
ničke nauke Švajcarske. Njegovo zamašno djelo 
nastavlja sada prof. Jaag, također sa Tehničke vi- 
soke škole u Zurichu, koji je čitav svoj život po- 
svetio izučavanju jezera i zaštite njihovih voda. 

Na sistem izobrazbe sanitarno-tehnničkih struč- 
njaka u Švaj carskoj predavač se posebno osvrnuo. 
Na saveznoj Tehničkoj visokoj školi u Zurichu 
apsolventi građevinarskog smjera mogu se u toku 
IX. semestra specijalizirati u nekoj određenoj grani, 
na pr. mostogradnjama, gradnji cesta i t. d. Isto- 
vremeno slušaju oni predavanja o kondicioniranju 
pitkih i otpadnih voda, i tako dobivaju osnovnu 
izobrazbu sa područja sanitarne tehnike. Ta se 
predavanja održavaju na institutu prof. Jaaga, koji 
je institut, osim s takovim zadatkom, osnovan još 
posebno sa svrhom: 

1) naučnih istraživanja na području pročišća- 
vanja otpadnih voda svih kategorija, 

2) davanja praktičnih savjeta interesiranim 
općinama, industrijama, projektantima i t. d. u po- 
gledu raznih problema kućnih i industrijskih 
otpadnih voda, 

3) određivanjem potrebnog stepena pročišća- 
vanja otpadnih voda u pojedinim slučajevima 
s obzirom na kvalitet vode o kojoj se radi i vodo- 
tok u koji se ona upušta. 

Mladi inženjeri, koji su izobraženi na opisani 
način, usavršavaju svoje znanje u praksi, ako to 
žele, koristeći pri tom savjet i pomoć spomenutog 
instituta. 

Interesantno je još i to, da institut prof. Jaaga 
raspolaže s vlastitim eksperimentalnim i kontrol- 
nim postrojenjima za provjeravanje vrijednosti 
pojedinih projekata sanitarno-tehničkih uređaja 
kao i posebnim biološkim odjelom za ispitivanje 
biosa u vodama. 

Predavač se zatim posebno osvrnuo na rad 
Udruženja švaj carskih sanitarnih inženjera speci- 
jalista. To je udruženje osnovano god. 1944. sa svr- 
hom što bolje izobrazbe svojih članova, zatim me- 
đusobne izmjene iskustava i održavanja veza sa 
sličnim organnizacijama u iozemstvu, što se poka- 
zalo veoma korisnim. 

U pogledu standarda vode, koji treba postići 
kod pročišćavanja otpadnih voda, predavač je ista- 
kao, da u Švaj carskoj zasada ne postoje nikakove 
određene norme, nego se one određuju od slučaja 
do slučaja na taj način, što sanitarni inženjeri ke- 
mijske struke iz instituta prof. Jaaga na temelju 
laboratorijskog rada daju mišljenje, kada je u ne- 
kom konkretnom slučaju uz dane uslove dostatno 
primijeniti samo mehaničko čišćenje, a kada se 


moraju primijeniti biološke i kemijske metode u 
svrhu postizavanja potrebne kondicije odnosnog 
efluenta. 

Pri kraju je Ing. Dardel izložio ukratko razne 
tipove sanitarno-tehničkih uređaja, koji se u Švaj- 
carskoj primjenjuju za pročišćavanje otpadnih 
voda. Posebno se osvrnuo na često upotrebljavane 
mehaničke uređaje, gdje je primijenjen biološki 
postupak. 

Napomenuo je, da on sam upravo radi na pro- 
jektu dispozicije kanalskih voda za grad Bern, koje 
će postrojenje biti stavljeno u pogon 1958. g. 

Posebno se osvrnuo na švajcarske metode rada 
kod deferizacije i koagulacije u postupku s vodom 
kao i najnovije švajcarske postupke s regenera- 
cijom mulja i recirkulacijom otpadne vode, nagla- 
sivši: »Sada, kad postoje savremeni zakonski pro- 
pisi i kada raspolažemo s dovoljnim brojem po- 
sebno izobraženih stručnjaka, koji rade pod nad- 
zorom i uz pomoć specijalnog instituta, situacija u 
pogledu zaštite voda Švajcarske potpuno zadovo- 
ljava, pa svakim danom pronalazimo sve bolje i 
bolje metode postupaka i rada na tome. pod- 
ručju«. . 

Kraj interesantnog predavanja Ing. Dardela popra- 
tili su brojni prisutni slušaoci, tehnički stručnjaci i 
studenti Tehničkog fakulteta srdačnim aplauzom. 

Nakon predavanja prikazao je predavač i jedan 
uspjeli švaj carski film »Voda u opasnosti«. Švaj carsko 
udruženje za zaštitu voda koristi takove filmove 
kao sredstvo stalne propagande među širokim narodnim 
masama, koje se na taj lako prihvatljiv način upo- 
znaju s važnim sanitarno-tehničkim problemima svoje 
zemlje. Takovim se metodama, naravno, postizava 
znatni odgojni efekat, što je i glavni cilj filma. 

Velika je međutim šteta, što pitanje prijevoda sa 
njemačkog jezika, na kome je održano predavanje, 
nije bilo uspješnije riješeno. Očito je da su mnogi slu- 
šaoci, koji ne znaju njemački jezik, posebno mlađe ge- 
neracije naših tehničkih stručnjaka, ostale zbog toga 
prikraćene, a i povezanost izlaganja je uslijed toga 
trpila. 

Sigurno je, da će se u procesu razvoja naše zemlje 
— posebno, kada se drži u vidu nagli razvoj njene in- 
dustrije — u najskorije vrijeme pojaviti i kod nas 
brojni zamršeni problemi, koji se mogu rješavati samo 
savremenim sanitarno-tehničkim metodama. 

S druge strane, naša bi zemlja u danom času tre- 
bala raspolagati sa dovoljno praktičnih iskustava na 
području sanitarne tehnike, kao i potrebnim ekonom- 
skim sredstvima, kako bi se mogla uspješno supro- 
staviti situaciji, koja će se neminovno, iz navedenih 
razloga, pred nas postaviti. 

Kako nas ovakova predavanja upoznavaju s našim 
budućim zadaćama i pružaju nam na temelju bogatih 
i skupo plaćenih iskustava inozemstva mogućnost pra- 
vovremene tehničke intervencije odnosno uštede eko- 
nomskih sredstava naše zajednice, treba da ih pozdra- 
vimo i preporučimo kao veoma korisna. 

Ing . Rajko Senjanović 
sanitarni inženjer 

BRZO GRAĐENJE STROPOVA UPOTREBOM VALOVITOG LIMA 

(Engineering News Record, New York, juli 1954) 


Upotrebom valovitog lima kod gradnje stropova 
uštedjelo se mnogo na vremenu i radnoj snazi kod po- 
dizanja jednog nebodera u Denveru (SAD). Ploče od 
lakog valovitog lima poslužile su kao oplata i arma- 
tura za armirani betonski strop, a osim toga i kao 
radni podij (skela) prije nego su stropovi bili gotovi. 

Neboder ima 20 katova, u tlocrtu je 38 X 38 m velik. 
Čelični nosivi stupovi raspoređeni su na uzajamnu 
udaljenost od 7,5 m u oba smjera. Čelični profitni no- 
sači dijele tako nastale kvadratne površine na 3 
jednaka polja. Na njima leži armirana betonska 
stropna ploča debljine 11,5 cm, računata na ukupno 
opterećenje 565 kg/m 2 (od čega korisno opterećenje 
250 kg/m 2 , pregradne stijene 100 kg/m 2 ). Beton je iz- 
rađen postupkom aeriranja od lakih agregata (pro- 
storna težina betona 1450 kg/m 2 ), a plafon i izolacija 
protiv požara izvedeni su od vermiculita, pa su znatnim 
smanjenjem mrtve težine zgrade postignute velike 
uštede na čeličnom kosturu i temeljima. 


Ploče od valovitog lima široke su 80 cm, a teške su 
10 kg/m 2 tako da njima može lako rukovati jedan 
radnik. Lim za izradu ploča bio je prethodno obra- 
đivan na hladno i time je postignuta čvrstoća preko 
5600 kg/cm 2 . Na jednoj strani lima poprečno preko va- 
lova navarene su još u fabrici čelične žice. Te žice 
prenose poprečne sile sa lima na beton. Za osiguranje 
kontinuiteta stropne konstrukcije postavljene su kod 
betoniran ja ploče nad ležaj evima blizu gornje površine 
još i čelične šipke u uzdužnom smjeru. 

Postupak kod građenja bio je ovaj: na čelične no- 
sače polažu se i zavaruju na svakih 30 cm ploče iz 
valovitog lima (one se provizorno podupru u sredini 
raspona uzdužnom drvenom gredicom, koja leži na 
pod vlacima uvučenim među prirubnice čeličnih nosača), 
zatim se izvodi električna, vodovodna i telefonska in- 
stalacija i betonira ploča. Grupa od 6 metalaca i 2 
tesara svršavala je posao oko postavljanja valovitog 
lima u jednom katu 1 X dan i ušteda na vremenu je 
bila velika. 

B. P. 


IZ DRUŠTVA GRAĐEVINSKIH INŽENJERA I TEHNIČARA NRH 


Društvo građevinskih inženjera i tehničara posje- 
duje vlastitu stručnu biblioteku i redovno prima 
strane i domaće stručne časopise, što sve stoji člano- 
vima na raspolaganje i upotrebu. 

A. Biblioteka Društva građevinskih 
inženjera i tehničara Hrvatske 

Biblioteka sadrži dosada oko 1000 komada knjiga, 
uvedenih u katalog redom nabavljanja. U najskorije 
će se vrijeme izraditi katalog po autorima odnosno 
materiji, koju obrađuje knjiga. Posebno su odvojene, 
i ne ulaze u gornji broj, stare knjige sa godinom iz- 
danja 1850 — 1900 iz oblasti općeg građevinarstva, mo- 
stova, statike i si. Iako bez praktične važnosti, te stare 
knjige mogu poslužiti kod teoretskog proučavanja. U 
tih 100 komada knjižnica sadrži dobar dio standardnih 
djela stranih i domaćih autora iz područja teorije i 
prakse građevinarstva. Tako se mogu u njoj naći 
poimence: 

Kasal, Rieszner, Alačević, Saliger, Kleinlogel, 
Schlaechterle, Cališev, Kušević, Čalogović, Kersten, 
Foerster, Gehler, Emperger, Schlccklitsch, Ludin, Lo- 
ser, Micić, Werner, Strassner, Miiller-Breslau, Savić, 
Craemer, Širola, Benzel, Stiissi, Sinković, Anger, Fon- 
robert, Loos, Marchi, Guldan, Engels, Stoljarov, Heusin- 
ger, Winkler, Melan i drugi. 

Osim toga knjižnica raspolaže sa izvjesnim brojem 
ruskih, američkih i čeških knjiga poratnog izdanja. 

Biblioteka se stalno upotpunjuje novo izašlim knji- 
gama iz područja građevinarstva, čime se broj knjiga 
iz dana u dan povećava. 

Knjižnica se nalazi u prostorijama Društva, a knjige 
se posuđuju dnevno od 17 — 20 sati. 


B. Časopisi Društva građevinskih 
inženjera i tehničara Hrvatske 

U čitaonici Društva u I. katu stoje članovima na 
raspolaganju razni stručni strani i domaći časopisi, 
zatim leksikoni, enciklopedije, priručnici, rječnici i si. 
Društvo je redovito pretplaćeno na ove stručne ča- 
sopise: 

1. Domaći časopisi: Građevinar, Zagreb; Ceste i mo- 
stovi, Zagreb; Tehnički pregled, Zagreb; Arhi- 
tektura s prilogom Čovjek i prostor, Zagreb; 
Tehnika, Beograd; Izgradnja, Beograd; Građe- 
vinarstvo u svijetu, Beograd; Naše građevinar- 
stvo, Beograd; Bilten — dokumentacija stručne 
literature Beograd; Gradbeni vjesnik, Ljubljana; 
Arhitekt, Ljubljana. 

2. Strani časopisi i novine: Allgemeine Bau-Zei- 
tung, Wien; Schvveizerische Bauzeitung (obnova 
pretplate); Annales des ponts et chausses, Pa- 
riš; Revue generale des chemins de fer, Pariš; 
La technique moderne — Construction, Pariš; 
Revue des materiaux, Pariš; Bulletin Geodesi- 
que, Pariš; L’architecture fransaise, Pariš; L’Ar- 
chitecture d’aujourd’hui, Pariš; Engineering News 
Record, New-York; Construction — methods and 
equipement, New-York; Architectural Forum, 
New-York; Cement, Amsterdam. 

U prostorijama kluba Društva (prizemlje) stoje 
članovima na raspolaganju dnevno strani zabavni ča- 
sopisi kao: Look, Life, Collier’s, Semaine du monde i 
domaći literarni časopisi: Pregled, Republika, Po- 
gledi. 

DGITH — Podružnica Zagreb 

»RADNIK« 

TVORNICA ČELIČNIH KONSTRUKCIJA. DIZALA 
I ROLETA 

ZAGREB, MANDIĆEVA 2 - TEL. 36-372 i 24-340 

Proizvodi: 

ČELIČNE KONSTRUKCIJE: 

Krovišta, vrata, prozore, stubišne ograde, 
razne rešetke i svu ostalu građevnu 
bravariju 

SPECIJALNE ULJNE PUMPE 

za zatvaranje vrata (pumpe) 

DIZALA (liftovi): 

Sve vrste osobni 1 ', teretnih i bolničkih di- 
zala, kao i sva druga dizala po indivi- 
dualnoj narudžbi (na pr. paternoster i 
ostala) 

ROLETE 

Čelične sigurnosne rolete, drvene kapke 
(eslingen rolete) iz prvorazredne suhe crne 
bosanske borovine, platnene samozavijače 
(flos rolete) sa platnom i bez platna, alu- 
minijske rolete (luxaflex) holandskog tipa. 


ARHITEKTONSKI PROJEKTNI BIRO 



PODUZEĆE ZA PROJEKTIRANJE 

ZAGREB 

PETRINJSKA ULICA 7, IV kat 
Telefon 37-755 



PREUZIMA 
IZRADU ELABORATA 
ZA SVE OBJEKTE 
SA PODRUČJA 
VISOKO GRADNJE 


Poziv na pretplatu 

Molimo sve naše pretplatnike da podmire pretplatu za časopis 
»Građevinar«, VI. godište 1954. (koji još nisu to učinili) i obnove pret- 
platu za VII. godište 1955. 

Molimo poduzeća i ustanove koji su uplatili pretplatu za god. 
1954, po ranijoj nižoj cijeni, da naknadno podmire razliku pretplate za 
II. polugodište 1954. god. u iznosu od 150. — Din po broju, jer je 
pretplata bila u međuvremenu povišena zbog povećanih troškova 
štampanja. 

Pretplata za pojedince iznosi za cijelu godinu Din 600. — , 
za pola godine Din 300. — . 

Godišnja pretplata za poduzeća i ustanove iznosi Din 900. — . 

Pretplatu treba doznačiti na tekući račun kod Narodne banke 
FNRJ, Filijala Zagreb br. 402-T-812. 


Izvještavamo sve naše poslovne prijatelje, da smo odlukom radničkog 
savjeta i Narodnog odbora kotara masuričkog u Surdulici promijenili dosadašnji 
naziv poduzeća od 

METALNO PREDUZEĆE »MAČKAT1CA« 

BELO POLJE — SURDULICA 
U 

FABRIKA MAŠINA I LIVNICA ČELIKA 

,,M AČK ATIC A“ 

BELO POLJE — SURDULICA 


Nudimo svoje standarne i novoosvojene proizvode: 


ČELJUSNE DROBILICE KAPACITETA DO 
17 tona na sat pokretne, i nepokretne 
s kugličnim ležajima • ROTACIONE 
DROBILICE do 30 tona na sat • GRAĐE- 
VINSKE KONZOLNE I LIFT DIZALICE • 
MLINOVE S GLATKIM VALJCIMA • LA- 
BORATORIJSKE PULVERIZATORE • VA- 
GONETE ZA RUDARSTVO I INDUSTRIJU 


SVIH VRSTA • TRANSPORTNE UREĐAJE 
• ZRAČNE ŽELJEZNICE KOMPLETNE • 
RAZNE ČELIČNE KONSTRUKCIJE • 
RUČNA ŽELJEZNA KOLICA I JAPANERI 
•CESTOVNE JEŽEVE • SKRETNICE I 
OKRETNICE za kolosjek 0,60 • LIJEMO 
MODIFICIRANI I ČELIČNI LIV do 2,5 
tone težine 


CIJENE POVOLJNE * ROKOVI ISPORUKE PO SPORAZUMU 


RUDAR 

BE 


PREDUZEĆE ZA PROMET RUDARSKIM MATERIJALOM 

EXPORT — IMPORT 

OGRAD, KOLARCEVA ULICA BROJ 1/IV 


Telefon domaće poslovnice 20-213 
Telefon poslovnice uvoza 20-215 


Zastupnik 

Na teritoriju NR Srbije i AP Vojvodine 

FABRIKE GRAĐEVINSKIH MAŠINA »F A GRAM« 

SMEDEREVO 


za slijedeće proizvode: 


ROTACIONA SITA 
PRSKALICE ZA HLADNU EMULZIJU 
ŠPRIC MAŠINE ZA BITUMEN od 500 litara 
MJEŠALICE ZA MALTER 3,5 do 4,5 t/h 
KAZAN ZA BITUMEN od 2 m3 
MJEŠALICE ZA ASFALT od 2 m 3 

PO CIJENAMA FABRIKE 

VRŠI UVOZ — IZVOZ 

Oprema mašina, dijelova, elektromaterijala, alata i instru- 
menata za industriju, rudarstvo i GRAĐEVINARSTVO 


MEŠALICE ZA BETON — 250 litara 

DROBILICE ZA KAMEN SA SITOM za sortiranje 
kap. 6 — 8 m 3 

KOMPRESORI 3,8 m 3 , 5,45 m 3 i 7,61 m 3 

STUBNO-KONZOLNE DIZALICE nosivosti 250' i 
800 ka 


„GRADA" 

SLAVONSKI BROD 

TELEFON 311 POŠTANSKI FAH 25 


Nudi: 

Salonit ploče — valovite 

Salonit ploče — šablone (eternit 40X40) 

Krovnu ljepenku (terpapir) 

Štukaturnu trstiku 
Lesonit ploče 
Drvolit ploče 
Šperploče 

Jelovu (čamovu) rezanu građu 
Drvene kocke 10/10/10 
Jelove (čamove) tesane grede 
Borovu rezanu građu 
Topolovu rezanu građu 
Brodarski pod (šifboden) 

Cement 


Roa razara 

VAiU OMIMU IP?* 

Ne oklijevajte! 
A FAKTI5 BOJE 

WjM ALK1DNE LAK BOJE 
OLOVNE BOJE 


/ £ . 


m 


Na s saveznik ti 
borbi protiv rde 


TVORNICA BOJA I IA KOVA 
ZAGREB RADNIČKA C. 43 


»KATRAN« 

TVORNICA KATRANSKIH, BITUMENSKIH I BRUSNIH PROIZVODA 

ZAGREB 

RADNIČKA CESTA 27. — TELEFON 32-356, 32-357 
Brzojavi: KATRAN ZAGREB 

Proizvodi prvorazredne građevinske i izolacione materijale i to: 

KATRANSKE PROIZVODE 

Destilirani katran / Karbolineum / Katransku smolu 

ASFALTNE PROIZVODE 

Asfaltni coulč / Asfaltne mastiks pogače 
Lijevani asfalt / Asfalt za parkete / Masu za zalijevanje reski 

HLADNE PREMAZE 

»A r e s i t« ljepilo za izolaciju i premaze 
»R e s i t o 1« za namaze na beton i zid 
»A r e s i t«-kit f za zaštitu izolacionog sloja 

KROVNE LJEPENKE 
BITUMEN JUTU za izolacije 
BITUMENSKE EMULZIJE 
»CESTOL« rezani bitumen (cutback) 

EMULZIJA ZA KISELO STIJENJE (u pripremi) 

I z v a đ a 

SVE VRSTI ASFALTIRANJA 





„PROJEKTANT* 

GRAĐEVNO -PROJEKTNI ZAVOD 
SVAČICEVA 4/III. SPLIT TELEFON 3317 


IZRAĐUJE PROJEKTE ZA SVE 
STAMBENE, JAVNE, PRIVREDNE i 
INDUSTRIJSKE OBJEKTE DRŽAV- 
NOG, ZADRUŽNOG I PRIVATNOG 
SEKTORA TE VRŠI NADZOR NAD 
NJIHOVOM IZVEDBOM 

Bankovna veza: Narodna banka br. 540- T-4 



LABORATORIJ 

GRAĐEVINARSTVO 

ZAGREB 

REMETINEČKA 10 
Telefoni: 24-436, 33-294 


PREUZIMA SVE VRSTE 

ISPITIVANJA TALA 
GRAĐEVNIH MATERIJALA 
I KONSTRUKCIJA 


